Jelen pivo poklanja – Srbija peva | MEDIJA CENTAR BOR - Borski Info - centar - Gradjanska čitaonica Evropa\nJelen pivo poklanja – Srbija peva\n30. oktobra 2014. mcbor\tOstavite komentar\nBor, Brestovačka Banja, 30.10.2014.\nFrulaš Stefan Radovanović učestvovao u snimanju spota za pesmu „Naša stvar”\nStefan Radovanović frulaš\nTalentovani frulaš iz Bora, Stefan Radovanović učestvovao je u snimanju spota za pesmu „Naša stvar” koju Jelen Pivo poklanja svojim ljubiteljima širom Srbije. Pesma je komponovana u starogradskom maniru i slavi tradicionalne vrednosti – prijateljstva, kumstva, porodična okupljanja i mnoge druge povode za slavlje koje svi volimo i na koje smo ponosni.\nSnimanje spota za „Našu stvar” biće održano ukupno u deset gradova Srbije sa ciljem da svaki od jedanaest odabranih bendova koji učestvuju u snimanju spota karakterističnim zvukom za taj deo Srbije predstavi svoj kraj i odsvira pesmu na svoj način.\n„Drago mi je što sam imao priliku da učestvujem u ovom originalnom projektu i izvedem pesmu koja na najlepši način slavi druženje i prijateljsku atmosferu koju svi volimo. Svaka čast Jelen timu što se setio ovako lepog poklona. „Naša stvar” je pesma uz koju će se svi radovati.” – izjavio je frulaš Stefan Radovanović\n„Večeras pevajte sa nama, svirajte za nas, svi za istim stolom, svi u isti glas…” samo je deo pesme „Naša stvar” čija se premijera očekuje u subota, 15. novembra.\nPrethodni članakDSS BOR: Zašto Bor nema industrijsku zonu, otkud pozorište u Muzičkoj školi?Sledeći članakSRS, BOR: Zaustavimo ubijanje prof. dr Vojislava Šešelja u Hagu


Broj 166 | Travel Magazine\nHome » Časopis / Izdanja» Broj 166\nU prodaji od 10.04.2017\nKapri danas posećuje veliki broj turista, većinom tokom jednodnevnih izleta hidrogliserom iz Napulja. Ipak, ukoliko poželite da tokom izleta popijete kafu, ili ručate, računajte na cene, par puta više od onih na kopnu, u Napulju…\nBugarsko letovalište Albena nedovoljno je poznato našim turistima, a najpre zbog najobičnijih predrasuda koje imamo o ovoj zemlji, njihovom moru, klimi i sl.\nKratki osvrt na Bejrut, glavni grad Libana…\nMadrid je grad prepun misterija, pogotovo oni najstariji delovi grada. To je mesto gde su se misterije i priče stvarale. Verovali ili ne u te priče, vredi ih čuti, jer nam pružaju jedan novi aspekt gledanja na ovu metropolu…\nGrad koji je po legendi osnovao Herkul, u kome se rodio Don Žuan, čijim je ulicama žurio Muriljo, Figaro pravio svoje ljubavne spletke, a u krčmama plesala Karmen. Grad gde je ljubav svuda u vazduhu.\nNova energija i novi pristup u razmišljanu o budućnosti turizma u Vojvodini, odlikuju našeg sagovornika. Da li možemo očekivati da u perspektivi Vojvodina bude ozbiljno pozicionirana kao turistički proizvod u domaćim i svetskim okvirima?\nRoman „Ej“ je jedna šarena, urnebesna i nepredvidljiva priča o braku! Sa velikim znakom uzvika na kraju, primećujete?


Uspon istočne alijanse | umitrovic.info\numitrovic / septembar 19, 2015\n„Rusko-kineski odnosi danas su možda dostigli najviši nivo u čitavoj svojoj istoriji“, izjavio je prošle sedmice ruski predsednik Vladimir Putin uoči svoje trinaeste posete Narodnoj Republici Kini. Na tome dve države ne žele da se zaustave. Cilj da se stvori ekonomski, politički i vojni savez koji može da parira Zapadu predvođenom Sjedinjenim Američkim Državama.\nNa svečanoj vojnoj paradi u Pekingu, održanoj povodom 70. godišnjice pobede nad fašizmom i obeležavanja Dana pobede kineskog naroda u narodnooslobodilačkoj borbi protiv Japana, Vladimir Putin bio je glavni gost. A kako i ne bi. Osim vojno-političkog, dvodnevna poseta ruskog predsednika Kini imala je i poseban ekonomski značaj. Gosti iz Rusije sa kineskim domaćinima potpisali su više od dvadeset sporazuma finansijsko-investicione i transportno-logističke prirode, koji su proširili saradnju dve zemlje na polju infrastrukture, nafte, gasa, petrohemije, transporta i drugih važnih oblasti.\nENERGETIKA, PRE SVEGA: Osim dalje ratifikacije tzv. posla veka, odnosno kinesko-ruskog energetskog sporazuma vrednog 400 milijardi američkih dolara, koji su predsednici dveju zemalja nakon desetogodišnjih pregovora potpisali u Šangaju 21. maja prošle godine, na dnevnom redu bile su i druge važne teme: pre svih projekat novog Puta svile (kineski predlog o zajedničkom ekonomskom koridoru sa Rusijom i Mongolijom), zatim dalja saradnja u okviru BRIKS-a i Šangajske organizacije, kao i priprema za predstojeće samite privredno najrazvijenijih zemalja sveta G20 i Azijsko-pacifičke ekonomske saradnje (APEC).\nRezultati ovog septembarskog samita dve zemlje u Pekingu svakako nisu za potcenjivanje, posebno imajući u vidu da nije prošlo ni pola godine od posete kineskog predsednika Si Đinpinga Moskvi, za Dan pobede u maju, kada su dve zemlje potpisale brojne infrastrukturne projekte vredne blizu šest milijardi dolara.\nSvaka saradnja, međutim, nailazi i na određene poteškoće. Iako se često govori o strateškom partnerstvu dve velike nacije, rusko-kineska saradnja ne odvija se bez problema. Ipak se radi o moćnim konkurentima, kako na globalnom tako i na regionalnom nivou. Posebno kada je u pitanju oblast centralne Azije, gde se dve zemlje „takmiče“ za što širi politički i ekonomski uticaj.\nOsim toga, kriza globalne ekonomije značajno je uticala i na ukupnu privrednu aktivnost između Rusije i Kine. Pad cena strateških sirovina na svetskom tržištu, pre svih nafte i gasa, trgovinski „rat“ Brisela i Moskve, kao i ekonomske sankcije koje su Sjedinjene Američke Države i Evropska unija uvele pojedincima, preduzećima i čitavim privrednim sektorima Ruske Federacije, uzdrmale su i finansijsku vrednost ukupne robne razmene između Rusije i Kine. A slabljenje kineske privrede i nedavna iznenađujuća devalvacija juana negativno su uticali i na berze širom sveta. Mada su kineske vlasti pružile podršku berzama u svojoj zemlji, nakon što je ključni šangajski indeks potonuo od juna do sada oko 40 odsto, pad indeksa na vodećim kineskim berzama izazvao je sličnu reakciju i na ostalim berzama širom planete.\nPAD TRGOVINSKE RAZMENE: O kakvom smanjenju ekonomskih aktivnosti je reč, objasnio je ambasador Rusije u Kini Andrej Denisov, na zajedničkoj konferenciji za novinare sa zamenikom ministra inostranih poslova Kine Čeng Goupingom. On je izjavio da je u prvoj polovini 2015. „robna razmena smanjena skoro za trećinu, to jest 30 odsto, i iznosila je nešto više od 31 milijardu dolara“. Naglašavajući da se „slična situacija“ dogodila i 2009. godine, u jeku svetske finansijske krize, ruski ambasador izneo je podatak da je u prethodnih deset godina obim bilateralne trgovine rastao u proseku 23 odsto godišnje, „što je redak slučaj u svetskoj trgovini“.\nMada je u 2014. ukupan iznos ekonomske saradnje između dve zemlje dostigao bezmalo 100 milijardi dolara, „ruski medved“ i „kineski zmaj“ ubrzano pokušavaju da pronađu rešenje za sadašnje ekonomske nevolje i podignu robnu razmenu na nekadašnji nivo.\nJedan od načina da se stvari poprave jeste i nastavak proširenja saradnje u oblasti energetike. Čuveni „posao veka“, kada su ruski Gasprom i kineska korporacija CNPC zaključili ugovor na trideset godina o isporuci ruskog gasa u Kinu, međutim, nije jedini pozitivan znak energetske saradnje dve zemlje. Najveći kineski prerađivač nafte Sinopek i ruski Rosnjeft 2013. godine potpisali su ugovor vredan 85 milijardi dolara o prodaji sirove ruske nafte Kini za narednih deset godina. Reč je o isporuci čak 100 miliona tona sirove nafte, a interesantno zvuči i podatak da je Rusija pretekla Saudijsku Arabiju kao najveći dobavljač ovog energenta kineskim potrošačima.\nSa optimizmom se gleda i na budućnost energetske saradnje. Rosnjeft ima u planu da kupi 30 odsto udela u kineskoj petrohemijskoj kompaniji, a kako je izjavio izvršni direktor ruskog giganta Igor Sečin, njegova kompanija potpisala je ovog septembra sporazume u Kini čija je potencijalna vrednost 30 milijardi dolara. Tokom Istočnog ekonomskog foruma, koji je održan u Vladivostoku, šef Rosnjefta najavio je nove velike planove. „Uzimajući u obzir uzajamnu trgovinu i postojeće ugovore, ukupna vrednost saradnje naše kompanije sa kineskim partnerima iznosiće do 2035. godine više od 500 milijardi dolara“, rekao je Sečin.\nBRZE PRUGE: Trgovina gasom, naftom i inim strateški važnim sirovinama nije, međutim, dovoljan ekonomski „okidač“ za rast. Moskva i Peking razvijaju i zajedničke transportne i infrastrukturne projekte. Možda najvažniji među njima jeste projekat izgradnje železničke linije velike brzine (TGV) na relaciji Peking–Moskva, čija vrednost je procenjena na 230 milijardi američkih dolara. Ova superbrza pruga u perspektivi ima potencijal da zameni postojeću trans-sibirsku železnicu, dok bi se put između dve prestonice skratio sa sadašnjih šest na dva dana. Prva „ruta“ između Moskve i Kazanja, dugačka 770 kilometara, po predviđenom planu trebala bi da bude izgrađena već do 2020. godine.\nStrateško partnerstvo između dva velika suseda na Istoku odvija se i u bankarskom i finansijskom sektoru. U oktobru 2014. Narodna banka Rusije i Narodna banka Kine potpisale su trogodišnji sporazum o razmeni valuta vredan 150 milijardi juana (oko 23,5 milijardi dolara), u sklopu jačanja finansijske saradnje dve zemlje, sa ciljem smanjenja zavisnosti od dolara. I to ne samo kada su Rusija i Kina u pitanju, već i u trgovini između zemalja Evoazijske ekonomske unije (EEU) i Zajednice nezavisnih država (ZND), odnosno bivših članica Sovjetskog Saveza.\nU okviru pilot-programa uvođenja dve valute (ruske rublje i juana), Centralna banka Kine nedavno je u gradu Suifenu, na granici sa Rusijom, pustila u opticaj rublju kao sredstvo plaćanja. Cilj ovog programa je dvojak: promovisanje sve boljih odnosa između Kine i Rusije, kao i podsticanje turizma, jer će Rusima koji putuju u ovaj deo Kine biti omogućeno da plaćaju u svojoj valuti. Ruska rublja je, pogodili ste, uvedena umesto američkog dolara.\nDOLAR AUT, RUBLJA IN: Kao rezultat pregovora i potpisanih sporazuma tokom septembarske posete ruskog predsednika Putina Kini, i u oblasti bankarstva, transporta i telekomunikacija odnosi dve zemlje doživljavaju novu dinamiku. Najveća ruska banka Sberbank potpisala je sporazum sa Kineskom razvojnom bankom vredan 966 miliona dolara, čiji cilj je dugoročna saradnja i finansiranje trgovine između Kine i Rusije. Prema navodima portala Raša tudej, kineska bankarska korporacija za razvoj obezbediće 600 miliona dolara drugom po veličini ruskom provajderu mobilne telefonije Megafonu. Taj novac biće iskorišćen radi kupovine savremene opreme i usluga vodećeg kineskog telekomunikacionog preduzeća Huavej. Ruski i kineski poštanski operatori potpisali su, takođe, sporazum o jačanju saradnje i razvoju prekogranične onlajn trgovine, kao i o unapređenju isporuka poštanskih pošiljki železnicom.\nIako važi već uvreženo mišljenje da Rusija tradicionalno prodaje Kini strateški važne sirovine, a da zauzvrat kupuje finalne proizvode, u oblasti vojne industrije to svakako nije slučaj. Ove godine Kina je postala prva zemlja koja je kupila ruski protivvazdušni odbrambeni sistem nove generacije S-400, nakon potpisivanja ugovora sa ruskom državnom kompanijom Rosoborneksport. Sem toga, Peking je 2013. odlučio da kupi četiri ruske podmornice klase Lada i 24 borbena aviona Su-35, lovca četvrte generacije koji su vrlo blizu petoj generaciji, kako su javili kineski državni mediji.\nKina je za tekuću godinu povećala vojni budžet na 216 milijardi dolara, što je rast od 9,7 odsto u odnosu na prethodnu godinu. Ruski vojni budžet je u 2014. takođe povećan za više od osam odsto – na 84,5 milijardi dolara, ističe se u izveštaju Stokholmskog međunarodnog istraživačkog instituta za mir.\nVOJNA I SAJBER SARADNJA: Uzdizanje Kine, druge svetske ekonomije, u snažnu vojnu silu i njeno strateško partnerstvo sa Rusijom svakako predstavljaju izazov za SAD i narušavaju dosadašnju globalnu američku geopolitičku i vojnu dominaciju. Na diplomatskom polju, dve susedne države – kao stalne članice Saveta bezbednosti – često su zauzimale slične i principijelne stavove u Ujedinjenim nacijama, dok se u prethodnom periodu intenzivirala saradnja i putem održavanja zajedničkih vojnih vežbi. Sredinom maja ove godine, Kina i Rusija prvi put su održale zajedničke pomorske vežbe u Sredozemnom moru, uz učešće ukupno devet ratnih brodova, od kojih su tri iz Narodne Republike Kine.\nPosebno zanimljiva oblast saradnje Rusije i Kine odigrava se u sajber-prostoru. Nastojanje da se izmeni koncepcija korišćenja i upravljanja internetom iz „jednog“ centra (pretežno SAD) dodatno je zbližilo dve zemlje. Kina, baš kao i Ruska Federacija, uveliko traži legislativna rešenja koja će omogućiti da svaka država ima mogućnost da diktira pravila o korišćenju interneta unutar svojih granica. Ukratko, da se izvrši svojevrsna „decentralizacija“ internet prostora na globalnom, a omogući centralizacija sajber-spejsa na lokalnom nivou. U Rusiji je, inače, već stupio na snagu zakon prema kojem će sve kompanije (Gugl, Fejsbuk, Tviter, da navedemo samo neke), koje prikupljaju bilo kakve podatke od ruskih građana, morati sve te informacije da skladište na serverima koji će se fizički nalaziti na teritoriji Rusije. Ovakvim promenama, razumljivo, protive se SAD i druge zapadne zemlje koje danas imaju preimućstvo u domenu internet komunikacija.\nPRERASPODELA MOĆI: Kina je, ne računajući zajednički trgovinski doprinos zemalja EU, i dalje prvi ekonomski partner Rusije, dok je, sa druge strane, Rusija jedva ušla u prvih deset najznačajnijih trgovinskih partnera Kine. U procentima gledano, u kineskoj ekonomiji na Rusiju otpada tek nešto manje od tri odsto ukupne trgovinske razmene sa svetom.\nUprkos tome, geografska blizina i stabilna strateška saradnja dve zemlje nastaviće da unapređuju temeljno savezništvo Moskve i Pekinga. Gore već pomenuti novi Put svile u skladu je i sa održivim konceptom globalne saradnje ravnopravnih subjekata u međunarodnoj politici. Postoji snažna vizija o „preseljenju“ geopolitičkog centra sa američkog Atlantika i Zapada u Evroaziju i na Istok, gde smo svedoci rađanja evroazijskog jedinstvenog prostora – tu su Kina sa jugoistoka Azije, Rusija sa Evroazijskim savezom i Evropska unija. Ovakvom konceptu teže i druge velike zemlje poput Indije i Brazila, u perspektivi Afrika, a zatim i Bliski istok. Čvrste veze Narodne Republike Kine i Ruske Federacije – oličene u energetskim, ekonomskim, političkim i vojnim partnerstvima – biće od velikog značaja za preraspodelu moći i uticaja u novom, multipolarnom svetskom poretku.\n“Cigle” koje svet grade\nBRICS je engleska skraćenica i pojam u ekonomskoj terminologiji koji označava savezništvo pet najvećih privreda u razvoju (Brazil, Rusija, Indija, Kina i Južnoafrička Republika). Države BRIKS-a već danas predstavljaju motor ekonomskog razvoja i rasta, imajući u vidu da u njihovim zemljama zbirno živi oko tri milijarde stanovnika, što je 42 odsto svetske populacije. Ove zemlje zajedno poseduju čak 4.400 milijardi dolara deviznih rezervi, a svih pet država pojedinačno članice su saveza najrazvijenijih zemalja sveta G20.\nEkonomije ove grupacije, koju čine Brazil, Rusija, Indija, Kina i JAR, stvaraju gotovo četvrtinu globalnog bruto domaćeg proizvoda. Predviđanja govore da će do 2030. godine ekonomija BRIKS-a činiti čak 47 odsto svetskog bruto domaćeg proizvoda. Sem toga, iz zemalja članica ovog saveza dolazi trećina svetske industrijske proizvodnje i gotovo polovina poljoprivrednih proizvoda, a države BRIKS-a su tokom 2014. godine privukle 20,5 odsto od ukupnih globalnih direktnih investicija.\nNova razvojna banka (NDB) koju su osnovale zemlje BRIKS-a, sa sedištem u Šangaju, već je počela sa radom, a na zvaničnoj internet stranici opisana je kao „alternativa postojećoj Svetskoj banci i Međunarodnom monetarnom fondu“. Banka će imati početni kapital od 50 milijardi dolara, kao i rezervni fond od 100 milijardi dolara, kojima će se finansirati infrastrukturni projekti i omogućiti jačanje „globalne finansijske sigurnosti“, kako je napisano u osnivačkoj deklaraciji NRB. U maju ove godine i Grčka je dobila poziv da postane jedna od članica Nove razvojne banke.\nZemlje iz bloka BRIKS podjednako snažno zalažu se i za zajednički pristup rešavanju globalnih problema, a predsednik Rusije Vladimir Putin predložio je i osnivanje zajedničkog Instituta za energetsku politiku, kao i Udruženja za energetiku i Rezervnu banku goriva zemalja BRIKS-a. Ovi koraci bi, prema njegovim rečima, pomogli da se ojača energetska bezbednost zemalja BRIKS-a.\n(Ovaj tekst objavljen je u nedeljniku “Vreme” od 10. septembra 2015.)\nseptembar 19, 2015 u Svet. Oznake:BRIKS, CNPC, Gasprom, Kina, Kinesko-ruski odnosi, Nova razvojna banka, Politika, Predsednici Rusije i Kine, Rosnjeft, Rusija, Rusko-kineski odnosi, Si Djinping, Sinopek, Vladimir Putin\n← Savršeni bol\nPostoji li još Šengen →


Posebna novčana naknada za avgust biće isplaćena danas, 13. septembra, saopštila je Nacionalna služba za zapošljavanje\nObjavljeno: 13.09.2021. 12:00h\nNovac će biti uplaćen na tekuće račune korisnika kod poslovnih banaka.\nPravo na novčanu naknadu ima nezaposleno lice koje je bilo obavezno osigurano 12 meseci neprekidno ili sa prekidima u poslednjih 18 meseci.\nNeprekidnim osiguranjem smatra se i prekid osiguranja kraći od 30 dana. Ovo pravo ostvaruje se u slučaju prestanka radnog odnosa ili prestanka obaveznog osiguranja.\nNezaposlenom pripada novčana naknada od prvog dana od dana prestanka obaveznog osiguranja, ako podnese zahtev Nacionalnoj službi za zapošljavanje u roku od 30 dana od dana prestanka radnog odnosa ili prestanka osiguranja.\nU MNOGIM DOMAĆINSTVIMA DRASTIČNO ĆE SE SMANJITI RAČUNI ZA GREJANJE: Prvi ugovori o zameni stolarije sledeće nedelje\nNacionalna služba za zapošljavanje SrbijeNovacSrbijaNovčana naknadaBankovni račun


Dana 19.07.2017.godine predstavnici Ambasade Republike Češke, novoimenovani Šef odsjeka za trgovinu gospodin Ladislav Horak zajedno sa kolegom gospodinom Petrom Kašićkom i gđom Ines Terza službenicom Ambasade, su u Privrednoj/Gospodarskoj komori Federacije BiH sa potpredsjednikom Mirsadom Jašarspahićem održali radni sastanak.\nTom prilikom su dosadašnji Šef odsjeka za trgovinu gospodin Kašiček i potpredsjednik Jašarspahić upoznali novoimenovanog Šefa odsjeka o dosadašnjim mnogim zajedničkom aktivnostima u službi potpora privrednicima koje su Ambasada i Komora provodili.\nPrezentirane su aktivnosti i potencijali komorskog sistema Federacije BiH kao i aktuelni projekti na kojima bi privrednici dvaju zemalja mogli naći zajedničke interese.\nTokom sastanka posebno su analizirane mogućnosti učešća českih kompanija na poslovnim događajima i sajamskim manifestacijama kojima je partner P/G K F BIH kao načina promovisanja članica u češkoj privredi.\nPosebno je razmatrana mogućnost saradnje i povezivanja firmi iz oblasti metalnog i elektro sektora a primarno auto industrije koja već dugi niz godina predstavlja najpotentniju industrijsku granu obje zemlje a i cijele Evrope, a sve kroz institucionalno povezivanje putem komorskih sistema.


Nije kraj sa koronom - čeka nas još teža godina? - Povezane vesti - Naslovi.net\nNije kraj sa koronom - čeka nas još teža godina?\nBroj zaraženih koronom u svetu premašio je 92 miliona. Prema poslednjim podacima, u svetu je do sada zaraženo 92.009.713 osoba, od kojih je 1.970.096 preminulo. Od početka pandemije oporavilo se 65.849.397 ljudi. U svetu je trenutno 24,19 miliona… »\nU svetu 1.963.557 žrtava koronavirusa, više od 91 milion zaraženih\nPARIZ – Najmanje 1.945.437 osoba je do danas umrlo u svetu od koronavirusa, više od 91.574.350 je zaraženo, dok se najmanje 56.306.300 oporavilo od bolesti, najnoviji su podaci koje je prikupila agencija Frans pres. Broj zaraženih ne predstavlja… »\nNajmanje 1.945.437 osoba je do danas umrlo u svetu od korona virusa, više od 91.574.350 je zaraženo, dok se najmanje 56.306.300 oporavilo od bolesti, najnoviji su podaci koje je prikupila agencija Frans pres. Broj zaraženih ne predstavlja pravu sliku… »\nŽENEVA - Svetska zdravstvena organizacija (SZO) upozorava da masovna vakcinacija protiv novog korona virusa neće ove godine dovesti do kolektivnog imuniteta u svetu. Vodeći naučnik SZO Sumja Svaminatan rekla je novinarima da treba vremena da se… »\nU svijetu korona virusom do sada zaraženo više od 92 miliona ljudi\nDo sada je u svijetu od posljedica zaraze korona virusom preminulo 1.970.095 osoba, dok se oporavilo više od 65,8 miliona zaraženih. U svijetu je novim tipom korona virusa do sada zaraženo više od 92 miliona ljudi, javlja Anadolija. Portal… »\nSvetska zdravstvena organizacija (SZO) upozorava da masovna vakcinacija protiv novog korona virusa neće ove godine dovesti do kolektivnog imuniteta u svetu. Vodeći naučnik SZO Sumja Svaminatan rekla je novinarima da treba vremena da se proizvede i… »\nŽeneva -- Svetska zdravstvena organizacija upozorava da masovna vakcinacija protiv novog koronavirusa neće ove godine dovesti do kolektivnog imuniteta u svetu. Vodeći naučnik SZO Sumja Svaminatan rekla je novinarima da treba vremena da se proizvede i… »\nNimalo optimističan stav SZO: Stručnjaci izneli kada će biti postignut globalni kolektivni imunitet\nOK radio pre 1 satjoš 1 povezana


U banjalučkom kafiću uslužuju osobe sa Daunovim sindromom - Novosti Plus\nU banjalučkom kafiću uslužuju osobe sa Daunovim sindromom\n30 Maja, 2019 30 Maja, 2019 Kristina Prole\t0 Comments\nKafić “Elektik” prvi je u Banjaluci koji je pružio šansu zaposlenja osobama sa Daunovim sindromom. Za konobarske vještine osposobljavaju osobe društva Down sydrome iz Beograda i Down sindrom centra iz Banjaluke u sklopu projekta PAIN.\n“Down syndrome” centar Banjaluka je napravio sporazum sa kafe barom “Elektik” o stalnom radnom angažmanu konobara iz ovog centra. Beograđani su 24.05. nakon položene uvodne obuke za konobare dobili sertifikate i izašli na prvo konobarsko služenje sa gostima”, saopšteno je iz “Down syndrome” centra.\nDown Syndrom Centar Banjaluka\n← HOROSKOP – Četvrtak 30. maj\nDragan Marković odlazi na olimpijade iz fizike u Letoniju i Izrael →


Boarov: Jeličić se nije udvarao političarima i moćnicima – Južnobanatske Vesti\nPisac i novinar Dimitrije Boarov ocenio je da je novinar Zoran Jeličić bio jedan od najznačajnijih i najuticajnijih ekonomskih analitičara u jugoslovenskoj i srpskoj štampi između 1971. i 1997. godine, koji je uporno izbegavao da se „udvara“ čak i čitaocima, a kamoli političarima i moćnicima svake vrste.\nU tekstu za Novi magazin, povodom smrti jednog od osnivača i prvog glavnog i odgovrnog urednika nedeljnika „Vreme“ Zorana Jeličića, Boarov je naveo da je stara novinarska družina izgubila još jednog od sve ređih „novinarskih hrastova“ koji su javno mišljenje čuvali od neznalica i političkih šićardžija.\nOn je podsetio da je Jeličić počeo novinarsku karijeru 1971. godine u tada uglednom beogradskom privrednom nedeljniku Ekonomska politika i da je već kroz nekoliko godina preuzeo pisanje nepotpisanog uvodnika ovog lista, koji je u to vreme u vrhovima Partije i vlasti SFRJ doživljavan kao „glas privrede“. Boarov se prisetio da je Jeličić tada bio razočaran u mogućnosti novinarstva u jednopartijskom okruženju i da je prijateljima nagoveštavao da će početi da se bavi advokaturom.\n„Jedva smo ga nagovorili da prihvati poziv iz NIN-a (tada je glavni urednik bio Mirko Đekić) da pređe u ovaj nedeljnik za urednika ekonomije. Pišući za NIN, Jeličić brzo stiče široko uvažavanje, slobodno se može reći, širom Jugoslavije“, naveo je Boarov.


RTCG - Radio Televizija Crne Gore - Nacionalni javni servis :: Fudbal :: Saviola upozorava Martineza: Nije lako igrati s Mesijem\n30. 04. 2020. 13:57 >> 13:49 0\nDIBALA KAO PRIMJER\nBivši napadač Barcelone Havier Saviola upozorava napadača Intera Lautara Martineza da sa Lionelom Mesijem nije tako lagano igrati kao što se čini te je naveo izjavu Paola Dibale kao najbolji primjer toga.\nMartinez se posljednjih mjeseci često dovodi u vezu s prelaskom u Barselonu, a pored Nejmara ovaj igrač je najveća želja katalonskog kluba.\nOvaj napadač se odlično uklopio s Mesijem u reprezentaciji Argentine, ali bivši igrač Barselone - Havier Saviola, upozorava da s Mesijem nije tako jednostavno igrati kao što se čini jer on uvijek od svojih saigrača traži da su maksimalno koncentrisani.\n"Mislim da je Lautaro Martinez igrač koji bi se mogao dobro uklopiti u ekipu Barselone", kaže Saviola pa nastavlja:\n"Sjećam se da je Dibala rekao da je teško igrati s Mesijem i ja ga iskreno podržavam u tome. Mesi uvijek traži najviši nivo koncentracije i doprinosa, na prvu djeluje da je lagano igrati s njim, ali nije tako", kazao je Saviola.\nSaviola je za Barselonu igrao od 2001. do 2007. godine, a nakon toga nastupio je još za Real Madrid, Benfiku, Malagu, Olimpijacos, Veronu, River Platu i futsal tim Enkamp.\nLionel Mesi havier saviola Lautaro Martinez\nZaneti: Lautaro je naša sadašnjost i budućnost


Vesic: Nismo dopustili da stanari sami rešavaju problem\nTanjug 16. avgusta 2021. 13:31\nBEOGRAD – Zamenik gradonačelnika Goran Vesić izjavio je danas da je Grad odmah reagovao kada je došlo do urušavanja zgrade u Vidovdanskoj ulici i da se nije moglo dopustiti da građani sami rešavaju problem sa investitorom.\nVesić je podsetio da Grad suštinski nema nikakve veze sa tim, jer je to privatni investitor koji je dobio građevinsku dozvolu i očigledno nije radio u skladu sa projektima koje je podneo, ali je Grad intervenisao – građani su od petka privremeno smešteni u gradske stanove, obezbeđen im je i nameštaj preko donacije.\nU tim stanovima će biti najmanje dve godine, rekao je Vesić za TV Prvu i dodao da su porodice dobile i pomoć od Grada od po 300.000 dinara, a problem će se trajno rešiti tako što će Grad sazidati zgradu na istom mestu i dati im stanove iste kvadrature koje su imali.\nIzgradnja će početi u narednih pet-šest meseci i trajaće oko godinu dana, dodao je Vesić i podsetio da će Grad tužiti investitora i naplatiti sve od njega.\n„Ove porodice su zbrinute za razliku od porodica iz Dubljanske ulice, koje su bez domova ostale na isti način 2008. godine, kada su od tadašnje uprave Grada prepušteni da se sami nose sa investitorom. Dobili su presudu, ali ni dan danas nisu u svojim stanovima“, rekao je Vesić, a saopštila Gradska uprava.\nNaveo je da je razgovarao i sa njihovim predstavnicima, te da ukoliko postoji mogućnost da se njihov problem reši po modelu primenjenom u Vidvodanskoj, spreman je za to.\nGovoreći o požaru u kineskom tržnom centru u Bloku 70, Vesić je istakao da ta zgrada ne pripada Gradu Beogradu i da je privatna, te da ne zna šta će se dalje dešavati, izrazivši nadu da su oni koji su tu radili osigurali svoju robu.\nPo pitanju deponije u Vinči, Vesić je rekao da se tu svaki dan dovozi između 1.500 i 1.600 tona komunalnog otpada, što znači oko 500.000 tona godišnje.\n„Tamo imate na gomili oko 20 miliona tona otpada. Na ovoj deponiji ima smeća dubine i do sto metara gde se mogu pojaviti žarišta. Dolazi do oslobađanja metana i u dodiru sa vazduhom znate već šta se dešava, a posebno u ovakvim vremenskim uslovima“, rekao je Vesić.\nProblem, je, kaže, počeo da se rešava, potpisivanjem ugovora sa japanskom kampanijom „Itoču“ i francuskom kompanijom „Suez“, koje su preuzele deponiju. Ona se, dodaje, zatvara i tu se više neće odnositi komunalni otpad, a za nekoliko godina tamo će biti šuma.\nDodao je da je sagrađena nova sanitarna deponija koja ima postrojenje za preradu vode, urađeno je postrojenje za preradu građevinskog otpada oko 100.000 tona, iz čega se stvara materijal koji se koristi za puteve, a urađeno je i postrojenje za preradu komunalnog otpada, kapaciteta oko 340.000 tona.\n„Sav otpad koji se donosi neće više biti slagan, nego će se odmah prerađivati i praviti toplotna energija koja će se nakon toga slati u toplane“, rekao je Vesić i dodao se završava toplodalekovod od toplane u Konjarniku do Vinče.


"Samoopredeljenje", kako prenosi prištinska "Koha", smatra da kandidati za gradonačelnike četiri opštine severa KiM ne mogu da budu oni koji su pre pet meseci podneli ostavke. Za potvrđivanje liste kandidata potrebna je saglasnost svih članova CIK.\nOd četiri kandidata Srpske liste za izbore za gradonačelnike četiri opštine, tri su na tim pozicijama bili ranije, a Adnan Rustemi iz "Samoopredeljenja" smatra da oni nemaju ustavno pravo da se ponovo kandiduju.\nOn im pre svega zamera to što su u svojim ostavkama naveli da ih podnose institucijama Kosova i Metohije a ne, kako kaže, "institucijama Republike Kosovo".\nSmatra da u ovoj slučaj treba da bude uključena i vlada koja se proteklih meseci nije zvanično izjašnjavala po pitanju ostavki i radu četiri opštine sa srpskom većinom, nakon što su gradonačelnici podneli ostavke. On tvrdi i da je bilo pritisaka na druge kandidate da odustaju od izborne trke.\n- Ponovni izbor istih kandidata je neprihvatljiv. O ovom pitanju mora da se izjasni i Ustavni sud, i izjasni se da li oni imaju pravo da budu ponovo izabrani - rekao je Rustemi, i dodao da od takvog stava neće odustati.\nSa druge strane, član CIK iz Srpske liste Stevan Veselinović, rekao je da je njegova stranka podnela zahtev u skladu sa zakonima.\n- Ne bi treba da budete protiv kandidata koje je predložila Srpska lista - rekao je Veselinović.\nFlorian Duši iz najuticajnije opozicione DSK rekao je da je dužnost i odgovornost CIK-a da radi po Ustavu, zakonu i propisima.\nViše od 200 zvaničnika OEBS-a pomaže na izborima na KiM


Prekid vatre izmedju Palestinaca i Izraela\nIzrael I Palestinci postigli su sporazum o primirju koje je počelo u devet uveče po lokalnom vremenu.\nDržavna sekretarka Hilari Klinton i egipatski ministar inostranih poslova Muhamed Kamel Amr u Kairu najavili primirje izmedju Izraela i Palestinaca, Tweet\nIzrael i Hamas postigli su dogovor o prekidu vatre, uz posredovanje Egipta, saopšteno je pre nekoliko časova u Kairu. Primirje je stupilo na snagu u sredu uveče, nakon što su izraelski vojnici I ekstremisti iz Hamasa iskoristili poslednju priliku da razmene vatru. Stanovnici Gaze izašli su na ulice kada je započeo prekid vatre a neki su, slaveći, pucali u vazduh. Dopisnik Glasa Amerike Skot Bob javlja iz Gaza Sitija da su izraelski vazdušni napadi po svemu sudeći prestali.\nSvemu je prethodila višečasovna grozničava diplomatska aktivnost u kojoj su učestvovali Egipat, SAD i generalni sekretar UN Ban Ki Mun. U Jerusalimu, izraelski premijer Benjamin Netanjahu potvrdio je da je primirje sklopljeno, rekavši da je pristao na taj dogovor posle konsultacija sa američkim predsednikom Barakom Obamom. Prekidom vatre trebalo bi da budu okončani sukobi koji traju već nedelju dana, u kojima je do sada stradalo više od 140 Palestinaca i petoro Izraelaca.\nVest o postizanju primirja izmedju Izraela I Hamasa saopštio je u Kairu egipatski šef diplomatije Mohamed Kamel Amr, na zajedničkoj konferenciji sa američkom državnom sekretarkom Hilari Klinton.\n“SAD pozdravljaju sporazum o prekidu vatre u Gazi. Da bi ono važilo, raketni napadi moraju da prestanu”, poručila je Klinton.\nHilari Klinton je pohvalila novu vladu Egipta zbog preuzimanja ključne uloge u mirovnom posredovanju, navodeći da će SAD i Egipat nastaviti da zajedno rade na sledećim koracima u bliskoistočnom procesu.\nPre proglašenja primirja, danas je u centru Tel Aviva eksplodirala bomba u jednom gradskom autobusu. Povređeno je najmanje 27 ljudi, od kojih neki ozbiljno. Napad je izvršen u jednoj od najprometniji ulica u gradu, u blizini sudnice i preko puta ulaza u sedište Izraelske nacionalne odbrane.\nBio je to prvi napad izvršen u Tel Avivu od 2006. godine.\n"Cela država Izrael je linija fronta. Kod nas ne postoje prve borbene linije, svi smo mi na frontu”, navodi rabin Jizrael Meir Lau.\nHamas nije preuzeo odgovornost za napad, ali ga je pozdravio kao odmazdu za pogibiju palestinskih civila.\n"Hamas šalje čestitke na operaciji koja je izvršena u Tel Avivu. Smatramo da je to normalan odgovor za napad na porodicu Dalu, na palestinske žene i decu. Koristićemo sva moguća sredstva da zaštitimo palestinski narod, dok se suočavamo sa agresijom čije su mete palestinske žene i deca”, saopštio je portparol Hamasa Sami Abu Zuhri.\nPosle napada u Tel Avivu, usledili su novi snažni raketni i vazdušni napadi na Gazu. Palestinski lekari navode da je do sredine dana ubijeno najmanje 10 ljudi, među kojima i jedan dečak. Izraelska vojska je saopštila da je u noći između utorka i srede pogodila više od 100 ciljeva, a da su oko polovinu meta činili podzemni raketni bacači.\nU intenzivnom diplomatskom posredovanju učestvovao je i generalni sekretar UN Ban Ki-mun, koji je danas posetio Ramalu na Zapadnoj Obali, gde je o konfliktu razgovarao sa palestinskim predsednikom Mahmudom Abasom.\n“Sistem UN će organizovati svu neopohodnu humanitarnu pomoć onima kojima je potrebna. U isto vreme, važno je da se odvijaju održivi politički pregovori i dijalog. Pozvao sam predsednika Abasa da nastavi i ubrza mirovni proces”, poručio je generalni sekretar UN.\nBan je istakao svoje uverenje da je rešenje o dve države neophodno da bi se okončalo nasilje izmedju Izraela i palestinskih ekstremista.


Izvor: RTS, 09.Avg.2020, 12:23\nIspitvanju rada prisustvovali su ministar odbrane Aleksandar Vulin i komandant Ratnog vazduhoplovstva i PVO general-major Duško Žarković, navodi se u saopštenju Ministarstva odbrane. >> Pročitaj celu vest na sajtu RTS <<\nDva sistema koji čine osnovu naše modernizovane trupne PVOPrema rečima v. d. pomoćnika ministra za materijalne resurse dr Nenada Miloradovića, trupna protivvazduhoplovna odbrana godinama je bila zapostavljana kako kod nas tako i kod mnogo razvijenijih zemalja, a pogotovo u prethodnoj eri ekspedicionih i asimetričnih sukoba, ali se sada ponovo intenzivno radi na njenom poboljšanju.\nOpit po svim parametrima protekao uspešnoRukovodilac projekta na zadatku Usavršeni protivavionski sistem "Bofors" - Pasars kapetan Aleksandar Stanojević iz Vojnotehničkog instituta rekao je da je opit po svim parametrima protekao uspešno.\nVostok.rs: Ispitivanje rada PVO sistema „PASARS” sa integrisanim raketama „Igla” i modernizovanim osmatračko akvizicijskim radarom „Žirafa


Magazin novosti/Republika · · Komentara: 1\nPevač Marinko Rokvić već neko vreme se bori sa bekterijom koja mu je napala organizam. Rokvić je navodno loše, jedva priča, a sve nastupe je otkazao dok se ne izleči\nSituaciju dodatno pogošava i to što je Marinko imao operaciju ciste, krajem prošle godine, a zatim je dobio i koronu. Sve to ga je u potpunosti iscrpelo, i teško bori sa novim zdravstvenim problemom. Marinko je rekao da je zdravstveno loše i požalio se da već mesecima vodi bitku s bakterijom, kao i da je zbog zdravstvenog stanja odbio brojne nastupe.\nPročitajte još: ĆERKA MAJKLA DžEKSONA OBAVILA RITUAL: Nakon pokušaja samoubistva, pronašla radost u KULTU VEŠTICA - Gole pozdravile mesec (FOTO)\n- Biće on dobro – rekao je Nikola, ne želeći da produbljuje temu o očevom zdravstvenom stanju, koje je i dalje neizvesno, prenosi "Republika.rs".


Projektom REGIONAL izvršiće se uporedna аnаliza postojećih inicijаtivа u oblasti obrazovanja odrаslih koja treba da proizvede konkretne rezultаte, tj. Alate za izradu politika koje se tiču obrazovanja odraslih, koji treba da pomognu kreаtorimа politika nа regionаlnom nivou širom Evrope u formulisаnju, implementаciji i finаnsirаnju efikаsnijih politikа obrazovanja odraslih.\nProjekatom REGIONAL izvršiće se poredjenje formulаcije, načina sprovođenja i finаnsirаnja obrazovanja odraslih u 21 regionа. Vrednovanjem identifikovanih ključnih fаktora pristupiće se izradi alata koji će biti razumljiv, preveden na 6 jezikа i koji će se distribuirаti širom Evropske Unije za korišćenje.\nZnačajne rаzlike u učešću u obrаzovаnju odrаslih postoje širom Evropske Unije nа regionаlnom nivou, o čemu se govori u dokumentima:\n"Mind the Gаp: Nejednаkost u obrаzovаnju u regionima Evropske Unije" 2012, - Komisijа nаglаšаvа dа "politike koje budu vodile ka rešenjima morаju biti najpre prilаgođene, а ne generičke ";\n"Obrazovanje odraslih: Nikаdа nije kаsno dа se uči" - Evropska Komisija nаglаšava kako "prepreke zа učešće u obrazovanju odraslih mogu biti politikа koja povezuje";\n"Obnovljenа Agendа Evropske Unije o obrazovanju odraslih" zаhtevа se dа se kreće u prаvcu politika koje su zаsnovаne nа realnim potrebama za obrazovanjem odraslih;\nU zemljama Evropske Unije, regionаlni nivo je odgovorаn zа obrazovanje odraslih i nа regionаlnom nivou se donose odluke i sprovode u prаksu.\nPostoji hitnа potrebа dа se prevаziđu ovakve regionаlne rаzlike tako što će se pružiti podrška kreiranju politika, nа regionаlnom nivou, zа osnаživаnje obrazovanja odraslih ka ostvarenju strаteških ciljeva zadatim u dokumentu EU 2020.\nProjekat REGIONAL imа zа cilj:\n1) da ukаže ko su pokretači I oni koji koče kreirаnje politika zа obrazovanje odraslih nа regionаlnom nivou;\n2) da izvrši komparativnu analizu regionalnih politika u oblasti obrazovanja odraslih u okviru Evropske Unije (21 regionа u 6 zemаljа);\n3) da oceni ključne fаktore uspehа regionаlnih politika o obrazovanju odraslih.\nGlаvni rezultаti projektа su:\nA) komparativnu analizu regionalnih politika u oblasti obrazovanja odraslih u 21 regionа u 6 zemаljа;\nB) kreiranje аlаt zа podršku politika zа obrazovanje odraslih na 6 jezikа.\nProjekatom REGIONAL obuhvataju se i aktivnosti širenje I eksploаtаcije sa namerom da se tokom trаjаnjа projektа dosegne minimum 1675 neposrednih ciljnih grupа i 400 potencijаlnih korisnikа.


U Srbiju stiglo još 50.000 ruskih vakcina | Trebinje Danas\nU Srbiju stiglo još 50.000 ruskih vakcina\n09.02.2021. u 14:02\nNovih 50.000 ruskih vakcina "Sputnjik" dopremljeno je rano jutros u Srbiju avionom "Er Srbije".\nVakcine su, po dopremanju na aerodrom "Nikola Tesla", transportovane u Institut "Torlak", odakle će biti distribuisane centrima za vakcinaciju širom Srbije.\nUtovar vakcina u avion, na aerodromu "Šeremetjevo" u Moskvi, nadgledao je ministar za inovacije i tehnološki razvoj Srbije Nenad Popović, koji je istakao da se odnosi Srbije i Rusije nalaze na najvišem nivou u istoriji, saopšteno je iz resornog ministarstva.\n- Nijedna zemlja u Evropi nije dobila ovoliko vakcina iz Rusije koliko je dobila Srbija. U ovom trenutku, kada se i sama Rusija suočava sa poteškoćama da distribuiše dovoljno vakcina po svojim regionima, ona pomaže bratskoj Srbiji i šalje vakcine kada su nam najpotrebnije - rekao je Popović.\nPopović je naveo da je upravo ovo najčvršći dokaz bratskih odnosa dvije zemlje i najboljih ličnih odnosa predsjednika Srbije Aleksandra Vučića i Rusije Vladimira Putina.\n- Vakcina je danas vrednija od zlata. Vakcine su nam važne za očuvanje zdravlja i života ljudi, ali su i za ekonomiju i vraćanje normalnom životu - istakao je Popović, koji je ujedno i kopredsjednik Međuvladinog komiteta za saradnju Srbije i Rusije.\nOn je ocijenio da, sa nastavkom vakcinacije ovim tempom, Srbija može prva da pobijedi pandemiju, da nastavi da jača ekonomiju i privlači investicije i učvrsti ulogu ekonomskog lidera u ovom dijelu Evrope.


Vesti online / Sport / Fudbal / Nemci suspendovali svoje članove zbog svađe sa Šveđanima\nNemci suspendovali svoje članove zbog svađe sa Šveđanima\nFudbalski savez Nemačke (DFB) suspendovao je dvojicu članova stručnog štaba reprezentacije zbog svađe sa klupom Švedske (2:1) u drugom kolu F grupe Mundijala u Rusiji.\nKazne: Rajnhard Grindel, predsednik FS Nemačke\nKažnjeni su kordinator za medije Uli Fojt i šef pratećeg osoblja Georg Behlau zbog gesta ka klupi Šveđana posle pobedonosnog gola Tonija Krosa u sudijskoj nadoknadi.\nDFB je saopštio da "izričito žali zbog ponašanja prema švedskoj klupi od strane dva člana stručnog štaba i da su dopustili da ih emocije savladaju".\nMeđunarodna fudbalska federacija (FIFA) istražuje ovaj incident i očekuju se kazne za dva predstavnika stručnog štaba nemačke selekcije. Oni zbog toga neće biti uz ekipu u sutrašnjem meču Nemačke i Južne Koreje u Kazanju.


U govoru na svečanosti održanoj u Tršiću u okviru 84. Vukovog sabora, predsednik Vučić je ocenio "da Vuk Stefanović Karadžić zbog svog celokupnog dela može da se stavi rame uz rame sa Nikolom Teslom."\n19. septembar 2017. 15:30\nNaravno da ne sporim zasluge naših pomenutih velikana, ali ne mogu da razumem da se među njima nije našlo i ime Mihajla Pupina, velikog srpskog, američkog i svetskog naučnika (između ostalog, i preteče današnjeg mobilnog telefona). Ako se radi o zaista realnom doprinosu srpskom narodu, Mihajlo Pupin je tu već i od Tesle, pre svega u smislu neuporedivo većeg iskazanog i dokazanog patriotizma. Radi se o njegovim zaslugama u toku Prvog svetskog rata (organizovanju i slanju dobrovoljaca za Solunski front i slanja materijalne pomoći Srbiji), i posebno krajem tog rata, na Versajskoj mirovnoj konferenciji (1919), kada je, zahvaljujući Pupinu, deo teritorija naseljen Srbima prvi put ušao u sastav Srbije. Nažalost, upravo zbog svog velikog srpskog patriotizma bio je potpuno "bačen u senku" u Titovo vreme.\npupina nema u tom govoru iz prostog razloga što 90% ljudi ne zna zašto je on poznat. svi su čuli za njega ali kad ih pitaš šta je on radio samo kažu "električar", kao da je bio "banderaš" :)


Dragoslav Manić, predsednik MZ Velika Lukanja: Tražimo da se za izradu Plana generalne regulacije Zavojsko jezero konsultuju ljudi koji imaju imanje na tom potezu - Pirot Plus Online\nDragoslav Manić, predsednik MZ Velika Lukanja: Tražimo da se za izradu Plana generalne regulacije Zavojsko jezero konsultuju ljudi koji imaju imanje na tom potezu\n23. mart 2021. 12:49 Gradska hronika Pirot Plus Online\nU prostorijama Grada Pirota 17. marta održana je javna sednica povodom nacrta Plana generalne regulacije Zavojsko jezero. Neposredno pre toga građani su imali 30 dana da vide nacrt plana i da, ukoliko imaju primedbe ili predloge, obrate se Komisiji za planove Grada Pirota.\nPosle javne sednice Dragoslav Manić, predsednik Mesne zajednice Velika Lukanja, izjavio je za portal Plus onlajn da oni nisu videli projektni plan i da smatra da to još nije završeno jer, kako objašnjava, ono što su im pokazali urađeno je bez saglasnosti mesnih zajednica. Manić kaže da prilikom izrade projektnog plana treba da se sagleda celokupna situacija infrasturkture koja obuhvata puteve, vodosnabdevanje i celokupnu mrežu niskog napona na teritoriji Velike Lukanje, koja je dislocirana potapanjem, a sada je u projektnom planu obeležena kao vikend naselje.\nDragoslav Manić kaže da oni traže da se u tom planu istakne da je Velika Lukanja selo i da prilikom pripreme plana obaveste ljude iz tog sela, da se čuje njihovo mišljenje i da zajedno naprave prostorni plan. Putevi koji su vodili prema Velikoj Lukanji potopljeni su i ljudi više ne mogu da se povežu sa svojom imovinom. U planu koji je prilikom javne sednice prezentovan videli su da su samo locirane površine i objekti koji su postojeći. Njihov zahtev je da se put od Belskog mosta do mesta Janjičište skicira i da se u daljem periodu uradi, navodi Manić.\nPrema Manićevim rečima, sa ovim zahtevima oni su se obratili Komisiji za planove. On smatra da postoji mogućnost da se svi problemi reše, ukoliko se u pripremu plana uključe svi ljudi iz sela na ovom potezu, posebno oni koji imaju svoju imovinu na teritoriji Velike Lukanje.\nPosle javne sednice potrebno je da resorno ministarstvo da saglasnost na Plan generalne regulacije Zavojsko jezero, a da se kasnije usvoji na sednici Skupštine grada Pirota.


Otvorena istraga o navodnom trovanju vodom u Dečanu\nNikći je rekao da će prvi koraci biti obezbeđenje mesta događaja i razgovori sa zaposlenima u kompaniji ’Hidrodrini’, lekarima i medicinskim radnicima.\nRazgovori sa zaposlenima su već počeli, dodao je.\nOn je kazao da nije ovlašćen da komentariše tvrdnju da su uoči trovanja u Dečanu navodno viđena dvojica Srba.\nOpština Dečani proglasila je juče vanrednu situaciju, a do sada je zbog navodnog trovanja vodom medicinsku pomoć zatražilo 1.500 ljudi.\nViše od 250 stanovnika Dečana tražilo pomoć zbog trovanja\nU Centru za porodičnu medicinu u Dečanima smanjen je broj pacijenata koji traže pomoć zbog trovanja vodom.\nU poslednja 24 časa više od 250 stanovnika ove opštine koja je proglasila vanredno stanje bilo je zbrinuto, a njihovo stanje je sada stabilno.\nDirektor Centra za porodičnu medicinu Seljmon Beriša kazao je da je primljeno 58 pacijenata manje u odnosu na prethodni dan.\nOn je rekao i da je veoma mali broj pacijenata otišao u Regionalnu bolnicu Peć zbog trovanja, preneo je Kosovo onlajn.\n"Uglavnom su svi pacijenti koji su nam došli primili parenteralnu terapiju, primili su infuziju i otišli kući. Veoma mali broj je otišao u Regionalnu bolnicu Peć i u Đakovicu. Stanje onih koji su na kućnom lečenju i onih koji su dobili pomoć u regionalnim bolnicama je dobro", dodao je.\n03.12.2021 Nove anti-kovid mere od ponedeljka (719)\n03.12.2021 UNS: Srušena ploča na mestu otmice novinara Đura Slavuja i Ranka Perenića (268)\n03.12.2021 „Kada se ugase kamere, oni...“ (241)


Džedajkon – najveća konvencija pop kulture u jugoistočnoj Srbiji\nDžedajkon je festival popularne kulture, sa ciljem da podstakne slobodu izražavanja, umrežavanje i aktivizam u zajednici, kroz popularizaciju pozitivnih ljudskih vrednosti.\n„Džedajkon je mesto gde se fanovi susreću sa najpopularnijim filmskim, televizijskim i stripskim franšizama, gejming industrijom ali i domaćim distributerima i televizijskim mrežama koje ih plasiraju. Ovo je treži festival po redu.“, kaže osnivač Džedajskog pokreta, Miloš Antić.\nFestival okuplja IT industriju i industriju moderne zabave kroz E-sports turnire i promovisanje naprednih tehnologija.\nPored zabavnog dela Džedajkon-a posebna pažnja se posvećuje edukativnom programu u središtu sa programom “Jedi Talks” koji ima za cilj da motiviše mlade da slede svoje srce i prevaziđu sopstvene granice i prepreke kako bi time inspirisali generacije koje dolaze.\nFestival Džedajkon u Nišu\nNajmlađim posetiocima i roditeljima, Džedajkon nudi brojne interaktivne radionice zabavnog i edukativnog karaktera, a i ove godine poseban akcenat će biti na zaštiti dece na internetu i osnaživanju razumevanja izmedju dece i roditelja.\n„Glavni cilj nam je vraćanje dečijeg duha – jer tu živi superheroj u svakome od nas!“, kaže osnivač Džedajskog pokreta Miloš Antić.\nProgram festivala Džedajkon\nOvogodišnji festival biće održan 2. i 3. novembra u Oficirskom domu.\nPrethodni tekstKapitalizam u radovima 12 umetnika na izložbi „Niški salon“\nSledeći tekstNa niški aerodrom sleteo „Iljušin 76“ sa 12 stručnjaka za gašenje požara


Bel Medic Opšta bolnica - HitBerza\nNaslovna Zdravstvo, farmacija Bolnice Bel Medic Opšta bolnica\nServis štampača i tonera\nModa, nega, lepota\nBel Medic Opšta bolnica, već 18 godina posvećena lečenju i dece i odraslih, prva je privatna bolnica u Srbiji akreditovana od Agencije za akreditaciju zdravstvenih ustanova prema najvišim evropskim standardima kvaliteta (ISQua).\nBel Medic Opšta bolnica, već 18 godina posvećena lečenju i dece i odraslih, prva je privatna bolnica u Srbiji akreditovana od Agencije za akreditaciju zdravstvenih ustanova prema najvišim evropskim standardima kvaliteta (ISQua). Pruža najkvalitetniju i brzu medicinsku pomoć celoj porodici, 24 sata dnevno, 365 dana u godini.\nBel Medic se nalazi na tri lokacije u Beogradu, u svom sastavu ima Opštu bolnicu, ambulantno-poliklinički deo i Dom zdravlja, a među uslugama ima i kućne posete (0 - 24) i sanitetski prevoz pacijenata kompletno opremljenim ambulantnim vozilima, u zemlji i inostranstvu.”\nU bilo koje doba dana ili noći, telefonskim pozivom možete da dođete do iskusnih specijalista i subspecijalista iz svih oblasti medicine, kako za decu, tako i za odrasle. Lekar će sa Vama razgovarati i pregledati Vas u prijatnom ambijentu kompletno opremljene ordinacije. Dobićete pisani izveštaj sa preporukama o daljem lečenju, dijagnostičkim procedurama i svemu što je potrebno kako biste rešili problem koji imate.\nSvojim pacijentima Bel Medic pruža i mogućnost bolničkog lečenja uz boravak pratioca.\nU savremenim operacionim salama rade se operacije iz domena dečije i opšte hirurgije, urologije, ginekologije, kao i intervencije u lokalnoj anesteziji (šivenje rana, uklanjanje mladeža, ateroma...)


Regulativa EU smanjuje prihode od penzijskog osiguranja - Penzin\nPočetna Magazin Godine Ekonomija Regulativa EU smanjuje prihode od penzijskog osiguranja\nRegulativa EU smanjuje prihode od penzijskog osiguranja\nZbog ograničenja koje Evropska unija nameće osiguravajućm kućama, ali i zbog želje za većim profitom, privatna penzijska osiguranja u SAD mogu biti i 20 odsto veća…\nBritanski radnici u EU svoje doprinose za privatna penzijska osiguranja mogu da uplaćuju po najpovoljnijim kamatama od šest odsto, za razliku od američkih kolega kojima su dostupne i kamate od sedam odsto. Tako za jednake uplate, Amerikanci mogu da primaju i do 20 odsto veću penziju od Britanaca.\nRazlog ovome jestu ograničenja regulative Evropske unije koja zahteva veća garantna sredstva osiguravajućih kuća. Dodatno, izgleda da su američke osiguravajuće kompanije zadovoljnije i manjim profitom, pa uplaćeni “doprinosi” u SAD budu isplativiji nego u EU.\nU Britaniji osiguravajuće kuće moraju da odvoje 10-12 odsto doprinosa za obezbeđenje polise, dok su u SAD ovi iznosi i upola manji. Istovremeno, američke kompanije zadovoljne su profitom od 10 do 12 odsto, dok britanske žele 15 do 20 odsto profita od transakcije.\nIpak, ovde nije reč o ukupnim, zbirnim kamatama tokom godina uplata, već je pomenutih šest odsto samo nominalna godišnja kamata. Tako je dobar deo povraćaja zapravo vaš novac koji ste uplaćivali, te najbolja realna zarada na dobrovoljnom penzijskom osiguranju u Britaniji iznosi svega 0,7 odsto na uplaćene “doprinose”.\nOd 2015. godine reforma penzija u Britaniji uvodi dobrovoljo uplaćivanja rata penzijskog osiguranja u penzioni sistem države. Penzijsko osiguranje ne nudi veće zarade, ali, za razliku od nekih drugih oblika investiranja, pruža sigurnost za stare dane, piše Telegraf.\nTags:penzijapenzijepenzijsko osiguranjeprivatne penzijeSjedinjene Američke Države SADVelika Britanija\nEvropski recept protiv bankrota - štednja


Održana 18. sednica Skupštine - Knjaževačke novine\nOdržana 18. sednica Skupštine\nDobro došli » Održana 18. sednica Skupštine\nMinule nedelje održana je 18. sednica SO Knjaževac u novim-starim prostorijama sale. Početak sednice obeležila je rasprava o “Eroziji“.\nOpozicione stranke podnele su Predlog za dopunu dnevnog reda. Naime, Darko Živković šef odborničke grupe SPS, i predsednik radne grupe, obrazložio je amadman tražeci da u sastav novoosnovane komisije za oporavak „Erozije“ uđu i predstavnici lokalne vlasti, kao i finansijsku podršku lokalne samouprave za oporavak ovog preduzeća u iznosu od 10 miliona dinara.\nZamenik predsednika S. Petrović rekao je da je tema oko „Erozije“ politizovana, te da je formirana nepodobna Radna grupa koja ima zadatak da reši probeleme koji postoje u „Eroziji“. Predstavnici opozicije reagovali su burnim protestom na na izlaganje zamenika Predsednika.\nU svom obraćanju Skupštini predsednik Opštine Milan Đokić je izneo da je tema „Erozije“ ispolitizovana, te da je neko namučene radnike bez plate obmanuo, pa i doveo na jednu od sednica Skupštine.\nOn je takođe istakao da je formirana Radna grupa svojim zalaganjem ili nezalaganjem uspela da „Eroziju“, novi ministar Radulovoć, uvrsti na spisak preduzeća koja će aukcijskom metodom biti privatizovana u narednom periodu. I to je ono sto je nažalost rasplet situacije sa ovom firmom.\nInače, Radna grupa je formirana da bi predupredila sve ovo što se desilo, ali, nažalost to nije uradila, rečeno je na sednici.\nNa sednici Skupštine opštine Knjaževac usvojen je Rebalans budžeta za 2013. godinu.\nDo smanjenja sredstava u opštinskoj kasi za oko stotinak miliona dinara, došlo je zbog smanjenja poreza na zarade sa 12 na 10 odsto, što je najznačajniji prihod budžeta, rekao je predsednik opštine Milan Đokić.\nU nastavku, skupština je dala saglasnost na izmenu i dopunu Programa poslovanja JP „Direkcije za razvoj, urbanizam i izgradnju opštine Knjaževac“. Direktor direkcije Mladen Radosavljević je izneo da je program Direkcije manji za 53 miliona rebalansom a da svi planirani radovi su urađeni u obimu preko 90 odsto.\nSkupština je izglasala i odluke o utvrđivanju stopa amortizacije, određivanja zona na teritoriji opštine i odluke o lokalnim administrativnim taksama.\nAutor i foto: M. Petrović\nOdržana 18. sednica Skupštine, Skupština, Skupština opštine\nPrevPrethodnaTradicijom u Evropu\nSledećaKnjaževački košarkaši bez premcaNext\n30.11.2013. at 23:38\n„Naime, Darko Đorđević šef odborničke grupe SPS…“ – čovek se preziva ŽIVKOVIĆ, a ne Đorđević i šef je odborničke grupe SPS – PUPS (a ne samo socijalista)!\nUsvojen završni račun budžeta Opštine Knjaževac\nDruga sednica SO Knjaževac održana je danas po hitnom postupku zbog rokova vezanih za usvajanje


Poziv za omladinsku konferenciju o obrazovanju za održivi razvoj | Министарство омладине и спорта\nPoziv za omladinsku konferenciju o obrazovanju za održivi razvoj\nU okviru Svetske konferencije o obrazovanju za održivi razvoj 7. novembra 2014. godine u Okajami organizuje se i Omladinska konferencija o obrazovanju za održivi razvoj, nakon čega će omladinski delegati biti pozvani da nastave učešće na Svetskoj konferenciji (Aiči-Nagoja, 10-12. novembar 2014).\nIdeja organizatora konferencije (UNESKO) je da se Svetskom konferencijom obeleži kraj Dekade obrazovanja za održivi razvoj UN-a za period 2005-2014. Učesnici konferencije će imati priliku da razmenjuju ideje i iskustva i diskutuju o načinima kako da dalje promovišu globalnu edukaciju o održivom razvoju.\nPoziv za učešće na Omladinskoj konferenciji je namenjen mladim ljudima od 18 do 35 godina. Aplikacioni formular za prijavu možete naći na http://www.unesco.org/new/en/youthconference i poslati ga na e-mail adresu esd2014@goipeace.or.jp.\nPored aplikacionog formulara, neophodno vam je i pismo preporuke relevantne organizacije/institucije. Izabrani učesnici biće obavešteni do 15. avgusta 2014. Organizatori će na osnovu prikupljenih prijava odabrati 50 kandidata koji će učestvovati na Konferenciji i kojima će biti pokriveni troškovi prevoza, smeštaja i ishrane.\nRok za prijavu je 1. jun 2014. Više informacija možete dobiti putem e-mail adreseesd2014@goipeace.or.jp\nKonferencija se organizuje pod pokroviteljstvom UNESKA, Ministarstva prosvete, kulture, sporta, nauke i tehnologije Japana, Japanske nacionalne komisije za UNESKO, grada Okajami i Goi Peace fondacije.


Auto-moto savez Srbije - Apps on Google Play\nAMSS, najveće i najstarije udruženje vozača u Srbiji, kome je poverenje ukazalo preko 100 hiljada članova, Vam je još bliže i dostupnije preko mobilne aplikacije. Članovi srpskog nacionalnog automobilskog kluba, ali i ostali vozači, imaće najbitnije informacije na jednom mestu!\nViše nije bitno gde ste, dovoljno je da u ruci imate mobilni telefon, a tako i svu pomoć, usluge, informacije i savete iz AMSS.\nAMSS mobilna aplikacija omogućava Vam brzu komunikaciju sa Operativnim centrom AMSS kako biste dobili neophodnu pomoć na putu, popravke, šlepovanje, ali i savet i informacije. Više ne morate telefonski objašnjavati gde se nalazite, dovoljno je da putem aplikacije pošaljete sms jednim klikom našem Operativnom centru sa koordinatama i u najkraćem roku pomoć će stići do Vas. Stanje na putevima Vam je od sada uvek dostupno na mapi koja obuhvata sve informacije koje Vam mogu biti od značaja za planiranje vaše rute ili puta u Srbiji, kao i video, uživo kamere, sa 18 najferkevntnijih saobraćajnica, za sada u Beogradu i na najvećim graničnim prelazima. Sa opcijom „u Vašoj blizini“ jednostavno će te pronaći vama najbliže mesto za uslugu ili dokument koji vam je potreban. Aplikacija vam daje odgovore na pitanja kako i gde da izvadite neophodna međunarodna vozačka dokumenta, šta su TAG uređaji, koliko koštaju, kako da ostvarite popuste i gde možete da ih kupite. Putem naše aplikacije možete platiti parking u svim zonama I svim gradovima Srbije.\nUz AMSS mobilnu aplikaciju u džepu su vam pravila i propisi koji važe u Srbiji i EU. Više ne morate da se pitate koliko će vas koštati registracija vozila, dovoljno je da upišete neophodne podatke i to odmah saznate. Isto važi i za cenu putarine. Imate opciju i da preko “daljinara” vidite udaljenost do vašeg odredišta i dobijete predloženu rutu. Kada je osiguranje vašeg auta, vas i vaše porodice u pitanju, dostupna vam je kompletna informacija o svim proizvodima AMS Osiguranja kao i online kupovina. Vrlo lako i pregledno možete da se obavestite o svim pogodnostima različitih vrsta osiguranja i izaberete ono koje najviše odgovara vašim potrebama i navikama.\nAMSS mobilna aplikacija nudi potpuni, sveobuhvatni, ažurirani pregled najpotrebnijih informacija u vezi sa putovanjem i saobraćajem, ali i mogućnost trenutnog pozivanja pomoći, kada je ona neophodna, kupovina ili obnovljanje AMSS članstva na nekoliko klikova, i još mnogo korisnih podataka kao što su:\n• „granični prelazi“\n• „radovi na putu“\n• „obustave saobraćaja“\n• „kalkulator registracije“\n• „registracija u Vašoj blizini“\n• „tehnički pregled u Vašoj blizini“\n• „prodaja i dopuna TAG uređaja“\n• “online kupovina putnog zdravstvenog osiguranja”\n• „prekršaji i kazne“\nDodata nova sekcija/modul Auto moto revija, kao zvanično glasilo članova AMSS. Auto moto revija će izlaziti jedno mesečno i sadržaće interesantne i aktuelne tekstove za sve vozače.\nAžuriranje cena i naplatnih stanica za obračun putarine, na putevima gde se ista plaća u Srbiji.


RTCG - Radio Televizija Crne Gore - Nacionalni javni servis :: Društvo :: Traže prijem kod poslanika\n12. 01. 2021. 16:09 >> 16:21 0\nPenzioneri Kombinata aluminijuma (KAP) obratili su se poslanicima u Skupštini kako bi na sastanku sa njima predstavili sve pojedinosti u vezi sa donošenjem lex specialis zakona za otpremnine i njegovim nesprovođenjem.\nPredstavnik penzionera KAP-a, Nikola Raković, kazao je da je zakon donijet legalno u Skupštini 2015. godine.\n“Da je bivša vlada bezuslovno sprovela naš zakon, ne bismo naše pravo i pravdu tražili sedam i po godina po ulicama Podgorice, nego nas je na to natjerala jedna odnarođena, korumpirana vlast koja je nezakonito blokirala realizaciju naših zakona radi interesa pojedinaca ili grupe”, navodi se u dopisu dostavljenom 81 poslaniku.\nPenzioneri KAP-a smatraju da se interes pojedinca ili grupe, kada je u pitanju KAP i 420 penzionera, vidi kroz uvođenje stečaja i privatizacije, jer se oni u tome nijesu skrivali.\n“Imali su odluke korumpiranih institucija sa kojima su legalizovali pljačku i zato treba Skupština to da stavi na dnevni red i preispita“, rekli su penzineri KAP-a.\nOni žele da sa predstavnicima u Skupštini razgovaraju o realizaciji njihovih legalno donešenih zakona i da im približe kroz kakvu korupciju su prošli.\nOn je kazao da su radnici shvatili da je kontrolna i nadzorna uloga Skupštine zavisila od volje vlade, a ne od nadležnosti koja joj pripada na osnovu vladavine prava i podjele vlasti.\n„Nekoliko puta je vlada pokušavala da preko Skupštine ostvari izmjenu zakona, u čemu nije uspjela, jer je Skupština čvrsto ostala na stanovištu da se zakon po tom osnovu ne može mijenjati“, dodao je Raković.\n“Molimo Ustavni sud da javno saopšti argumente, dokaze i činjenice na osnovu kojih su donijeli odluku o proglašenju našeg zakona diskriminatorskim. Ustavni sud je ovu neustavnu odluku donio dirigovano od prošle vlade, kako bi uticala na sudski proces, a uz to iz sredstava informisanja saznajemo da pojedine sudije ne ispunjavaju uslove da budu sudije Ustavnog suda, pa nas i ne čude ovakve odluke”, naveo je Raković.\nRadnici KAP-a su u zahtjevu zamolili da se za sve preostale radnike u Crnoj Gori, kojima nijesu isplaćene plate, porezi, doprinosi i otpremnine, donesu odluke ili zakoni da im se potraživanja isplate po važećim aktima firmi, jer je bivša vlast, prilikom privatizacije, uvođenja stečaja ili proglašavanja bankrota tih preduzeća, uzimala pravo i pravdu u svoje ruke i njih ostavljala na ulici.\nRaković je kazao da im se u traženju njihovih prava u trajanju od sedam i po godina nijednom nije oglasio nijedan sindikat, jer to nijesu sindikalne organizacije koje predstavljaju njih, nego Vladu.\nSkupština Crne Gore Penzioneri KAP-a\nNema parlamentarne istrage o zaduženju


Početna » Dijalog » Lični stavovi » Manipulacijom do izborne pobede\nU trenutku dok se vode, ili ne vode, razgovori sa, ili bez posrednika, o izbornim uslovima, SNS je već fokusirana na izbore i koristi dobro pripremljene taktike kako bi se očuvali na vlasti. Pored izbornih, i predizbornih, uslova koji se moraju poboljšati, a smatram da je medijsko predstavljanje opozicije najvažniji deo toga, trebalo bi ukazati na taktike vlasti koje su se pokazale uspešnim u sadašnjem društveno političkom kontekstu, i kako bi se moglo reagovati na njih:\n1) SNS i predsednik stranke, koji je ujedno i predsednik države, se obraćaju isključivo svojoj ciljnoj grupi. Za SNS je to normalna politička aktivnost, ali Predsednik Srbije bi trebalo da je predsednik svih građana, a ne samo jednog dela, i trebalo bi da se ponaša u skladu sa tim.\n2) Pravljenje oštrih podela u društvu i podsticanje sukoba, kao deo homogenizacije sopstvenog biračkog tela, i to primitivnim govorom, govorom mržnje, promocijom opskurnih likova i medijskih sadržaja, omalovažavanjem svega i svakoga i blaćenjem svakoga ko smisleno kritikuje.\n3) SNS se bavi upravljanjem krizom, tačnije stvara krizna žarišta gde se kasnije predsednik SNSa pojavljuje kao faktor stabilnosti koji će rešiti problem, ali tako stvorena krizna žarišta nastavljaju da postoje i tinjaju, a društvo ne napreduje.\n4) Permanentno korišćenje marketinškog trika – mi smo jedini, mi smo najbolji, mi smo prvi u istoriji, što se zasniva isključivo na obmani jer ne postoji ni jedna stvar u kojoj su oni prvi, a sigurno ne najbolji. Činjenice govore suprotno.\n5) Stvaranje informativne buke u javnom prostoru, kako bi se ljudi „sludeli“ i kako ne bi mogli da razaznaju istinu od manipulacije koju promoviše SNS, koja u većini slučajeva služi za njihove lukrativne poslove koji se odvijaju u pozadini, sa interesnim grupama koje ih podržavaju prevashodno zbog sticanja (ekstra) profita.\n6) Tretiranje svakoga ko kritikuje kao neprijatelja koji želi loše svojoj zemlji, sve dok ga ne potkupe ili dok se kritičari sami ne diskredituju, što smo primetili da se često zbiva, i potkupljivanje i samodiskreditacija. Najbolji primer za ovo drugo je opozicioni predsednički kandidat iz 2017. godine, koji sada promoviše svoje viđenje sveta politike, čineći ponovo štetu, prevashodno, samom sebi.\n7) Konstantno ponavljanje mantre da su nepobedivi i da su preuzeli ceo sistem, tako da se ne vredi aktivirati, na šta veliki broj ljudi naseda, a istorija nas uči da sve, a vlast naročito, ima ograničeni rok trajanja.\n8) Podsticanje identifikacije države sa partijom, korišćenje državnih simbola, događaja iz prošlosti i praznika u funkciji stranačke promocije i obratno, što je manipulacija bez presedana.\n9) Konstantno obavezivanje na vernost svih funkcionera SNSa svom predsedniku, kao čin idolopoklonstva u sistemu koji protežira samo dvorsku kamarilu, tako da imamo slučajeve potpuno nekompetentnih ljudi koji obavljaju visoke državne funkcije, a posledice se i te kako vide.\n10) Pozivanje na prethodnu vlast kao opravdanje za sve loše što rade već skoro deset godina, u formi pa to je činila i prethodna vlast, ili još gore u formi „pa šta“ ako se nešto dešava, bez odgovora na konkretna pitanja i probleme.\nOva lista nije iscrpna, ali to je ono što će biti „pojačano“ u periodu do izbora. Iako je sve to jako loše, postavlja se pitanje da li su SNS i njen predsednik spali na to da uglavnom ovakvim manipulativnim taktikama održavaju svoju vlast ili je ostalo nešto od njihovih ideja iz programske Bele knjige sa kojom je pobedio njihov predsednički kandidat davne 2012. godine. Za sve što su zamerali prethodnoj vlasti, sada su oni odgovorni, a posledica je da mi kao društvo stagniramo i idemo unazad u pogledu vladavine prava, demokratije, ekonomskog napretka i razvoja društva u celini.\nSNS je došao u situaciju da ne može više da privuče ni jednog priznatog stručnjaka koji bi javno zastupao njihove stavove, već recikliraju mutne kadrove iz prošlosti koji su uglavnom propagirali politiku sukoba i mržnje, uz preveliki broj oportunista. Sve ovo daje prostora opoziciji da drugačije pristupi svojim potezima i aktivnostima.\nTrenutni postupci SNSa idu u pravcu poništavanja svih napora da stvorimo normalno demokratsko društvo. Za ovih, uskoro, deset godina vlasti, SNS je uspela da poljulja veru u demokratiju i demokratske institucije, koje inače nismo nikada u potpunosti izgradili, u proces evropskih integracija koji upravo služi izgradnji boljeg demokratskog i ekonomski razvijenog društva, da poljulja svest o važnosti podele vlasti na zakonodavnu, sudsku i izvršnu, i da uzurpira potpuno medijski prostor i da u svom delu biračkog tela karikaturalno gradi kult ličnosti.\nA glavno pitanje je, koji društveni problem su oni rešili?\nIzborilazar maricevicLični stavSNS\n4 reagovanja na “Manipulacijom do izborne pobede”


Beogradski centar za ljudska prava - Belgrade Centre for Human Rights » Saopštenje za javnost povodom javne rasprave o izmenama Ustava u delu koji se odnosi na pravosuđe\n6. septembar 2017. by Tamara Protic\nPromene Ustava, a posebno promene koje se tiču uspostavljanja nezavisnosti pravosuđa, od izuzetne važnosti za sve građane Srbije. Građani su ti koji će najviše osetiti dobre ili loše posledice ustavnih promena. Podsećamo da su u do sada sprovedenim istraživanjima, građani pokazali da imaju jasan stav o ključnim odredbama koje će će biti predmet promene Ustava. U istraživanju o Ustavu koje je sprovedeno 2011. godine, građani su vrlo nisko ocenili zaštitu svojih ustavnih prava i izrazili gotovo dvotrećinski stav o politizovanosti pravosuđa, nedemokratičnosti usvajanja Ustava iz 2006. godine i nelegitimnosti usvajanja izmena Ustava bez javne rasprave.\n Istraživanje Fonda za otvoreno društvo, koje je terenski sproveo IPSOS Strategic marketing na reprezentativnom uzorku građana Srbije\nThis entry was posted in Savet centra. Bookmark the permalink.


Antonijević: Bilo bi bolje za ceo region da su pristupni pregovori sa Severnom Makedonijom i Albanijom počeli - Politika - Dnevni list Danas\nPočetna » Vesti » Politika » Antonijević: Bilo bi bolje za ceo region da su pristupni pregovori sa Severnom Makedonijom i Albanijom počeli\nPravnik Milan Antonijević kaže, povodom današnjeg samita EU-Zapadni Balkan u Briselu, da bi bilo bolje za ceo region da su pristupni pregovori sa Severnom Makedonijom i Albanijom počeli, odnosno da su dobili datum početka pregovora, „mnogo toga je učinjeno, to je i rečeno, hrabri koraci su načinjeni kada se gleda unutrašnja javnost u tim državama, ali, na kraju, te odluke nema“.\nOn u Danu uživo na TV N1 ocenjuje da je izjava predsednika Aleksandra Vučića posle sastanka koji je trajao skoro četiri sata, na zajedničkoj konferenciji za novinare sa premijerima Albanije i Severne Makedonije, Edijem Ramom i Dimitrom Kovačevskim, bila u duhu njihove zajedničke odluke da odu u Brisel, a da je izjava Rame, koji je izrazio razočaranje odnosom EU prema evrointegracijama regiona, štetna.\n„Da li je za unutrašnje potrebe, može se biti malo iskren, malo ironičan, ali sa druge strane imate odluke različitih država, veliko protivljenje jedne“, smatra Antonijević, komentarišući Ramine reči da je „od jedne zajedničke vizije i zajednice, EU postala instrument za pojedinačne članice da stopiraju nešto“.\n„Priča sa Bugarskom (koja blokira početak pregovora sa Severnom Makedonijom) je sramota. Jedna država nameće nešto svoje, a ostalih 26 ne mogu da urade ništa o tome. Ima dosta navoda da je (predsednik Rusije Vladimir) Putin bolestan, ali ne mogu da kažem da ova kuća ovde deluje zdravo“, naveo je Rama na konferenciji za novinare u Briselu, podsetivši da Skoplje čeka na otvaranje pregovora 17 godina, a Albanija osam.\nAntonijević: Izjava Milanovića daleko od poruke evopskog lidera, pri čistoj svesti\nKada se radi o BiH, Antonijević smatra da će u izveštaju Evropskog saveta, koji zaseda danas i sutra, biti pomenut napredak i dogovor postignut u Briselu 12. juna, „ali neće biti očigledno pomaka ka otvaranju pregovora sa BiH“.\nUpitan da li frustracija lidera Zapadnog Balkana zbog zastoja u proširenju, i namera EU da status kandidata dodeli Ukrajini i Moldaviji, može da ubrza talas ulaska regiona u Uniju, on ocenjuje da „nije dobro za zemlje Zapadnog Balkana da na nekom talasu ulaze u EU, već da učinimo sve što je u našoj moći da uskladimo propise, a da li će se politička volja stvoriti ili ne, to je pitanje na koje EU ima sve manje i manje argumenata protiv“.\nA da li će Brisel uzeti u obzir frustraciju Zapadnog Balkana, veruje da hoće, ali dodaje da treba analizirati širu sliku, zbog čega Bugarska, na primer, u ovom trenutnku nije mogla odustati od nekih svojih zahteva, imajući u vidu izbore u toj zemlji.\n„Do decembra je dosta vremena, postoji mogućnost i da Srbija i ostale zemlje Zapadnog Balkana naprave iskorak… Nisam gledao plan izbora u EU, ali nadam se da nećemo imati pre decembra neku od zemalja Unije kojoj će da odgovara da uspori taj proces proširenja“, smatra Antonijević.\nDodaje da razume i Ramu, „dao je jedan izuzetno negativan ton, ali možda je to dobro – ne podizati očekivanja, raditi sve da se ubrzaju reforme“.\nPovodom predloga francuskog predsednika Emanuela Makrona o stvaranju evropske političke zajednice i austrijskog non-pejpera u kojem se Beč zalaže da proces proširenja postane mnogo opipljiviji, ali i da se kreiraju mogućnosti da se države kandidati postepeno integrišu u politike EU koje su od koristi za sve njih, kaže da „opcije na stolu zvuče kao nešto što može ubrzati proces, da Crna Gora i Srbija dobiju mnogo veću podršku“.\n„Najbolje je napraviti sistem gde sama EU podržava direktno reforme na većem nivou nego danas, i to je nešto što možemo očekivati do kraja godine“, navodi on.\nEvropska unijaMilan AntonijevićZapadni BalkanBeograd\n„Ako bi Srbija krenula putem koji zastupa Vulin, posledice bi bile nesagledive“\nKoja pića ne treba piti pre odlaska u kupovinu: Šta je pokazala studija o ponašanju potrošača\nObeležavanje trideset godina od stradanja Srba u srednjem Podrinju i Birču\nPolitika • danas 07:42\n„Vučić i ja se ne slažemo po svim pitanjima, ali ćemo nastaviti da razgovaramo“: Kristofer Hil u poseti redakciji Danasa\nPolitika • 01.07.2022. 21:48\nAko bi Srbija krenula putem koji predlaže Aleksandar Vulin, ministar unutrašnjih poslova, posledice po državu bile bi nesagledive jer Srbija ekonomski živi od saradnje sa EU i njenim članicama. Takođe, Srbija na evropskom putu treba da se približi politici EU, koja nije politički neutralna, to je neki logički narativ, ako se u uzme u obzir bar trasiran put, a to je članstvo u Evropskoj uniji.\nLider Socijalističke partije Srbije (SPS) Ivica Dačić rekao je...\nPolitika • danas 10:34\nLider Pokreta socijalista i ministar unutrašnjih poslova Aleksandar Vulin...\nSa predsednikom Vučićem imam redovne sastanke na kojima razgovaramo...


Predizborni plakat u Beogradu, mart 2012.\nIako lider Srpske radikalne Stranke nije ni podneo zahtev, Vlada Srbije spremna je da ponudi garancije Haškom tribunalu za eventualno privremeno puštanje Vojislava Šešelja na slobodu. Istovremeno, međutim, vlast Srbije nije čak ni odgovarala na uredno podneti zahtev haških optuženika Jovice Stanišića i Franka Simatovića.\nOva asimetrija u tretiranju haških optuženika analitičare navodi na zaključak da vladajućoj koaliciji u predizbornoj kampanji Stanišić ne bi pomogao, za razliku od Vojislava Šešelja, koji bi se, ako bi mu bilo odobreno privremeno puštanje na slobodu, ustremio na svoje bivše radikalske drugove, sada otcepljene naprednjake i glavne rivale vladajuće koalicije, Tomislava Nikolića i Alkeksandra Vučića, što bi Tadićevima bio i te kakav poklon.\nIako u Haškom tribunalu tvrde da ga još nisu primili, Rasim Ljajić, šef Nacionalnog saveta za saradnju sa Haškim tribunalom, izjavio je da je pismo o spremnosti Srbije da haškom optuženiku Vojislavu Šešelju pruži garancije za eventualno privremeno puštanje na slobodu uputio sudskom veću:\n“Ja sam uputio pismo predsedavajućem Antonetiju, u kojem kažem da, ukoliko pretresno ili žalbeno veće od nas zatraži garancije za oputženog Vojislava Šešelja, da ćemo mi te garancije dati. Drugim rečima, ne želimo da to bude razlog zbog kojeg sudsko veće donosi odluku da Vojislav Šešelj ne može da bude pušten na privremenu slobodu”, pojasnio je Ljajić.\nSam Šešelj, međutim, nije formalno i zvanično od države tražio te garanicije, ali je u završnoj reči usmeno tražio od Tribunala da bude privremeno pušten na slobodu.\nU skladu sa pravilima Haškog tribunala, objasnila je portparolka Nerma Jelačić, Vojislav Šešelj bi prvo trebalo u pisanom zahtevu da zatraži privremeno puštanje na slobodu, što do sada nijednom nije učinio. Sudsko veće tokom razmatranja tog zahteva traži i garancije države u kojoj bi optužni boravio za to vreme.\nUzgred, sudsko veće kojim predsedava sudija Žan Klod Antoneti Šešeljev usmeni zahtev je odbilo, obrazlažući to time da Šešelj nije pružio dovoljno uverljive dokaze da bi se sa privremene slobode vratio na izricanje presude, te da ne bi uticao na svedoke, u svetlu činjenice da se protiv njega još vode postupci zbog nepoštovanja suda.\nNarušavanje Nikolićevih izgleda\nBilo kako bilo, Šešelj pravno valjani zahtev za privremeno puštanje na slobodu nikada nije ni podneo, pa je vrlo neobično što je Vlada Srbije za njega već ponudila garancije, kaže za Radio Slobodna Evropa predsednica Helsinškog odbora Sonja Biserko. Iz toga bi po njenom sudu moglo proizaći da bi uloga Šešelja u predizbornoj kampanji svakako koristila vladajućoj Demokratskoj stranci i partijama i okupljenim oko nje:\n“Taj sam tajming se poklapa i sa završetkom njegovog suđenja, ali, s obzirom na to da smo i u predizbornoj kampanji, govori da to može biti upotrebljeno i u druge svrhe. Aktuelne spekulacije u Beogradu navode na to da bi vladajuća koalicija, u kojoj je i Ljajić, dolaskom u Beograd u vreme predizborne kampanje Šešelj znatno doprineo narušavanju izgleda Tomislava Nikolića”, kaže Biserko.\nTomislav Nikolić, foto Vesna Anđić\nI politički analitičar Dejan Vuk Stanković, ocenjuje za naš radio da bi eventualno Šešeljevo puštanje na slobodu bilo pravi poklon predizbornoj kampanji vladajuće koalicije:\n“Šešelj bi sigurno za glavnu temu u političkom obraćanju građanima stavio kritiku Srpske napredne stranke i tu bi, naravno, glavna meta bili njegova dva dojučerašnja najbliža saradnika - Tomislav Nikolić i Aleksandar Vučić. Pošto je to u interesu Demokratske stranke i partija koje su njoj bliske, mislim da bi Šešeljevo prisustvo za njih bilo dobrodošlo”, zaključuje Stanković.\nSrpske vlasti, međutim, ne tretiraju sve haške optuženike podjednako. Haški tribunal je nedavno saopštio da Srbija još nije dala garancije da se na privremenu slobodu puste optuženici Jovica Stanišić i Franko Simatović i pozvala je da to učini do narednog ročišta koje je zakazano već za 28. mart.\nVlada se, međutim, o tome do sada nije zvanično oglasila, iako je Rasim Ljajić za dnevnik “Danas” rekao da će odluka o tom predlogu biti doneta na prvoj narednoj sednici, odnosno, 29. marta.\nZa razliku od Šešelja, koji bi u predizbornoj kampanji odradio i te kako koristan posao ocrnjivanja Srpske napredne stranke, glavnog rivala vladajuće koalicije, od Stanišića i Simatovića takve koristi nema, kaže Stanković:\n“Dakle, upotreba Šešelja u ovom trenutku čini se jer to ide u korist vladajuće koalicije. Otuda promtnost da se ponude garancije za njegovo privremeno oslobađanje, iako ih nije ni tražio. Otuda, naravno, i asimetrija u tretiranju drugih, za predizbornu kampanju nekorisnih, haških optuženika, odnosno, ignorisanje Stanišićevih i Simatovićevih uredno podnetih zahteva za puštanje na privremenu slobodu”, ocenjuje Dejan Vuk Stanković.


"Sretenje" na Pašinoj česmi – Info Centar Juga\n"Sretenje" na Pašinoj česmi\nCentralna stranačka slava Jedinstvene Srbije proslavljena je juče u hotelu Pašina česma. Gradski odbor Jedinstvene Srbije bio je domaćin centralne proslave stranačke slave Sretenje Gospodnje na kojoj su prisustvovali predstavnici gradskih i opštinskih odbora iz Srbije, narodni poslanici,najviši funkcioneri stranke, potpredsednici, zamenik predsednika i predsednik stranke Jedinstvena Srbija, Dragan Marković Palma,prenela je televizija 4S.\n„Aleksandar Antic i ja, obišli smo preko 90 zemalja i iz svake zemlje kada smo se vratili dovodili smo po jednog investitora,zato predlažem da nas pozovu gradonačelnici i predsednici opština da nas pitaju kako dovesti investitora“, istakao je Palma i dodao da bi voleo da ova 2016-ta bude godina kada će najveći broj investitora doći u Srbiju.\nProslavi stranačke slave Jedinstvene Srbije prisustvovali su I predsednik SPS Ivica Dačić, predsednik PUPS-a Milan Krkobabić, potpredsednik SNS Bratislav Gašić,gradonačelnik Leskovca Goran Cvetanović i gradonačelnik Novog Pazara, Meho Mahmutović.\nPredsednik Socijalističke partije Srbije i ministar spoljnih poslova Srbije Ivica Dačić na slavi Jedinstvene Srbije kazao da iza koalicije SPS, JS i Partije ujedinjenih penzionera Srbije stoji više od pola miliona ljudi i dodao da će se čelni ljudi te koalicije i dalje zalagati za „jaku i ponosnu“ Srbiju, za Srbiju u Evropskoj uniji, ali i za dobre odnose sa Rusijom i Kinom i drugim zemljama.\n„Teško je prognozirati rezultate, ali sam siguran da će naša koalicija, SPS, JS i PUPS, zajedno sa Srpskom naprednom strankom, osvojiti najmanje 60 posto glasova i 60 posto mandata u Skupštini Srbije“, rekao je Dačić.\n„U predhodne tri godine imali smo jako dobru i korektnu saradnju, Srbija je na pola puta jer nam u naredne četiri godine treba politička stabilnost“, istako je potpredsednik SNS Bratislav Gašić.\nLeposavić: Formirana Unija žena SNS Kosova i Metohije\nJuče obeležen Svetski dan dece obolele od raka\nI danas bez pozitivnih nalaza na korona virus u Jablaničkom okrugu\nSutra počinje 29. leskovačka Roštiljijada\nPored učenika četvrtog i šestog razreda, policajci će držati časove o bezbednosti i đacima prvacima


PRILOG O SLEPIMA\nKada se govori o slepima, treba imati u vidu nekoliko veoma važnih činjenica. Pre svega, slepi imaju iste potrebe kao i osobe zdravog vida, a razlika je samo u načinu na koji se te potrebe zadovoljavaju. Razvoj slepog deteta teče prema istim zakonitostima dečijeg razvitka kao i kod dece normalnog vida. Slepa osoba svoj nedostatak ne oseća direktno organski. Najveći problemi u životu slepih nastaju zbog predrasuda o njima, koje su na žalost još uvek veoma rasprostranjene. Ova činjenica je najefektnije izražena u stavu Helen Keler koji glasi: "Ne slepilo, već stav drugih o slepima, to je teret koji je teško nositi."\nSlepoća sama po sebi ne bi predstavljala krupan problem, kada bi predrasude o slepima u društvu bile otklonjene. Nepoverenje sredine prema slepima predstavlja najznačajniji izvor problema za ove osobe. To je barijera koja se najteže prevazilazi čak i u društvima u kojima je zaštita slepih veoma razvijena. Svet u kome živimo stvoren je po meri onih koji vide, tako da su slepe osobe prinuđene da se prilagođavaju i da pronalaze razne zaobilazne puteve, kako bi zadovoljili svoje potrebe.\nSlepe osobe vode neprekidnu borbu kako bi se što bolje afirmisali i postali korisni i ravnopravni članovi društvene zajednice. Slepi u velikoj meri i uspevaju u tome. Školuju se, stiču univerzitetsko obrazovanje, zapošljavaju se kao stručnjaci raznih profila, stvaraju porodice, bave se sportom i slično.\nUkoliko su kod slepe osobe normalno razvijene mentalne sposobnosti, nema nikakvih prepreka da se ona razvije u društveno prihvaćenu i socijalno kompetentnu ličnost. I kod nas i u svetu postoje brojni primeri veoma uspešnih slepih ljudi. Pomenimo npr: pesnika Miltona, muzičare svetskog glasa: Stiva Vondera, Rej Čarlsa, Andrea Bočelija ili Hozea Felisijana. Slepi su uspešni i u političkom životu. Jedan od ključnih ministara vlade Velike Britanije je potpuno slep čovek. U pitanju je dr Dejvid Blankit ministar unutrašnjih poslova, koji je pre toga bio i ministar prosvete. U ovu grupu možemo svrstati i Noela Rinijana koji je svojevremeno proglašen za najboljeg studenta elektrotehnike svih vremena u Sjedinjenim američkim državama. Veliku pažnju zaslužuje i već citirana Helen Keler koja je uprkos potpunog gubitka vida i sluha stekla najviše akademsko obrazovanje i zahvaljujući svom radu postala poznata širom sveta. Naravno broj uspešnih slepih ljudi je daleko veći, ali nam prostor ne dozvoljava da ih sve nabrojimo. Sve pomenute ličnosti su potpuno slepe, što najbolje pokazuje da slepe osobe nisu manje sposobne od ostalih, samo im treba pružiti odgovarajuće uslove za život i rad.\nU našoj zemlji veæina slepih se školuje u specijalnim školama internatskog tipa, a u poslednje vreme sve je veći broj onih koji pohađaju redovne škole zajedno sa decom normalnog vida. Zapošljavanje slepih je otežano zbog teške ekonomske krize u kojoj se naša zemlja nalazi i to je ozbiljan problem sa kojima se slepi suočavaju. Pri organizacijama slepih tamo gde je to moguće, postoje preduzeća tzv. Zaštitne radionice u kojima se slepi zapošljavaju, ali naš osnovni cilj je integracija slepih i uključivanje u širu društvenu zajednicu. Pored svih teškoća sa kojima se suočavamo, slepi u našoj zemlji ravnopravno sa osobama zdravog vida stiču univerzitetska zvanja iz oblasti: psihologije, istorije, filozofije, prava, stranih jezika, sociologije, muzike i slično. Radi boljeg i lakšeg ostvarivanja svojih potreba, slepi se okupljaju u svojim organizacijama Savezima, gde ostvaruju svaku vrstu pomoći. Savez slepih je dobrovoljna, humanitarna, nevladina i neprofitabilna organizacija, koja u ime države radi na rešavanju problema slepih u gotovo svim oblastima života. Za sve one koji imaju predrasude o slepima, naša poruka bi glasila: "Oči gledaju a mozak vidi": Budimo tolerantniji jedni prema drugima i naučimo da je svako na prvom mestu čovek pa tek onda invalid.


Kajri: Naučnici, izvinite što sam rekao da je Zemlja ravna\nJedna od najvećih NBA zvezda Kajri Irving izvinio se javno što je izjavio da je Zemlja ravna ploča.\nUpravni odbor NBA lige jednoglasno je izglasao nova pravila za sezonu 2018/2019.\nKomesar NBA ne očekuje promenu odnosa prema reprezentaciji\nKomesar košarkaške NBA lige Adam Silver rekao je da ne očekuje veće promene u odnosu američkih klubova prema reprezentaciji posle teške povrede Pola Džordža.\nSterling ne želi da proda Los Anđeles Kliperse!\nSterling pristao da proda Kliperse za dve milijarde dolara\nVlasnik Los Anđeles Klipersa Donald Sterling pristao je da bivšem izvršnom direktoru Majkrosofta Stivu Balmeru za dve milijarde dolara proda tim koji poseduje već 33 godine.\nSterling smatra nelegalnim zahtev za prodaju Klipersa\nVlasnik Los Anđeles Klipersa Donald Sterling izjavio je da su napori uprave NBA lige da mu ukine vlasništvo nad tom košarkaškom ekipom "nelegalni".\nDoživotna zabrana za Sterlinga i kazna od 2,5 miliona!\nVlasnik Los Anđeles Klipersa Donald Sterling je, zbog rasističkih izjava, doživotno suspendovan iz NBA, rekao je komesar lige Adam Silver.\nKošarkaš Bruklin Netsa Džejson Kolins noćas je postao prvi igrač u američkoj profesionalnoj košarkaškoj ligi (NBA) koji je javno obznanio da je homoseksualac.


Broj žrtava bombaških napada ispred hotela u Mogadišu povećan je na 53, dok je 100 ljudi ranjeno, javila je agencija AP, pozivajući se na bolničke i policijske izvore.\nPolicijski zvaničnik Mohamed Husein je rekao da su mnogi teško povređeni, što izaziva strahovanje da će broj žrtava rasti.\nCRNI BILANS RASTE U napadu u Somaliji stradale 22 osobe\nIspred hotela u Mogadišu juče su eksplodirala četiri automobila-bombe.\nTri eksplozije su odjeknule ispred hotela, a četvrta je pogodila lekarske ekipe koje su pokušavale da spasu ranjene.\nOdgovornost za napad preuzela je islamska ekstremistička grupa el-Šabab.\nNEZAPAMĆENI MASAKR Upali u selo u 4 ujutro i pobili 134 osobe, među njima i deca: Znao o čemu se radi, reč je o OSVETI...\nAmerički predsednik Donald Tramp poručio je da će Sjedinjene Američke Države i dalje biti na oprezu kada je u pitanju mreža ekstremističke Islamske države i upozorio njene eventualne regrute da će biti "mrtvi" ako se pridruže džihadistima.


MISTERIJA KOJA TRAJE 13 GODINA Policija otkrila da ima NOVOG OSUMNJIČENOG za nestanak male Medlin\nBritanski policajci koji su istraživali nestanak trogodišnje devojčice Medlin Mekejn pre 13 godina u Portugalu identifikovali su novog osumnjičenog i najavili novi pravac u istrazi, izvestio je CNN.\nDevojčica koja je nestala 3. maja 2007. godine iz apartmana u kojem je bila sa roditeljima nikada nije pronađena i do sada niko nije optužen za njenu otmicu.\nNovi osumnjičeni je jedan 43-godišnji Nemac koji izdržava zatvorsku kaznu zbog drugog krivičnog dela, saopštila je britanska policija ne navodeći ime osumnjičenog.\nU periodu od 1995. do 2007. godine osumnjičeni je povremeno boravio u regionu Algarve u Portugalu gde je nestala trogodišnja Medlin.\n- Na 10-godišnjicu nestanka policija je dobila dojavu o Nemcu za koga se pouzdano zna da je boravio u Praja da Luiz, a nakon zajedničke istrage i rada britanske, portugalske i nemačke policije, taj čovek je označen kao osumnjičeni za otmicu - izjavio je juče glavni inspektor Mark Kranvel.\nPolicija je saopštila i da je došla do informacija o dva automobila koja se dovode u vezu sa osumnjičenim Nemcem u vreme kada je nestala mala Medlin.\nGrađanima je upućen apel da se jave ukoliko imaju bilo kakve informacije o dva vozila ili o brojevima dva mobilna telefona za koje se sumnja da su korišćeni u danu kada je nestala devojčica.\nOsim toga, raspisana je i nagrada od 25 hiljada dolara za informacije koje bi dovele do podizanja optužnice.\nNemački tužilac: Medlin je oteta, silovana i UBRZO UBIJENA\n"VRATA SU OTKLJUČANA" Radnik hotela dao informacije pedofilu kako bi LAKO OTEO MALU MEDLIN


Za media portal deo projekta "U vašem fokusu" | Za media\nNUNS, Lokal pres i Toplički centar potpisali su u Kragujevcu ugovore sa 10 lokalnih štampanih i onlajn medija, čiji će projekti, odabrani na konkursu "U vašem fokusu" biti finanisirani narednih 6 meseci. Medju izabranima je i Za media portal iz Zaječara sa projektom "Kako smo izgubili kompas".\nU okviru tri teme, Za media portal će se baviti pitanjima koja se svakodnevno vrlo direktno reflektuju na život gradjana u Zaječaru. Namera nam je da kroz novinarsko istraživanje dokažemo da postoji odgovornost vlasti u trošenju javnih finansija, da novac građana mora da se troši transparentno i namenski, a da je obaveza medija da ukažu na korupciju i kršenje radnih i drugih prava ljudi.\nOsim Za media portala, među odabranim projektima konkursa „U vašem fokusu“ su i projekti iz Kragujevca, Kruševca, Leskovca, Prijepolja, Niša, Kikinde, Bačkog Petrovca i Užica. Svi ovi mediji će pored stručne podrške imati priliku da ojačaju svoje kapacitete kada je u pitanju upravljanje projektnim ciklusom u cilju buduće održivosti medija.\nProjekat U fokusu ( In focus) finansira Evropska Unija u okviru Medijskog programa 2014.\nPrema istraživanju BIRN-a Srbija o efektima i realnim dometima prve godine projektnog sufinansiranja medijskih sadržaja...Više


.:: Dom zdravlja Žitište - Privatnost i pravila korišćenja ::.\nvi se nalazite na strani: Privatnost i pravila korišćenja\nKorišćenjem bilo kog dela DZZITISTE.RS portala i svih njegovih delova (u nastavku samo DZZITISTE.RS), automatski prihvatate sva aktuelna pravila korišćenja.\nKorisnici su dužni da redovno čitaju pravila korišćenja, te se smatra da su korisnici kontinuiranim korišćenjem DZZITISTE.RS portala, ili bilo kojeg njegovog dela, u svakom trenutku upoznati s aktuelnim pravilima korišćenja, te da su ih razumeli u celosti.\nNi jedan deo DZZITISTE.RS portala ne sme se koristiti u nezakonite svrhe, ni za promovisanje istih.\nDom zdravlja Žitište posetiocima u dobroj nameri obezbeđuje korišćenje sadržaja DZZITISTE.RS portala. Svi posetioci imaju pravo da besplatno koriste sadržaje DZZITISTE.RS portala, ukoliko ne krše pravila korišćenja.\nDZZITISTE.RS portal sastoji se od vlastitih sadržaja, sadržaja partnera i oglašivača, besplatnih sadržaja i linkova na spoljne stranice.\nDZZITISTE.RS sadržaje objavljuje u dobroj nameri. Sve sadržaje DZZITISTE.RS portala koristite na vlastitu odgovornost i DZZITISTE.RS se ne može smatrati odgovornim za bilo kakvu štetu nastalu korišćenjem.\nPristup DZZITISTE.RS portalu i svim njegovim sadržajima dozvoljen je osobama bilo kog uzrasta.\nDZZITISTE.RS polaže autorska prava na sve vlastite sadržaje (tekstualne, vizuelne i audio materijale, baze podataka i programerski kod). Neovlašćeno korišćenje bilo kog dela portala smatra se kršenjem autorskih prava DZZITISTE.RS portala i podložno je tužbi.\nNeovlašćeno korišćenje bilo kog dela portala bez dozvole vlasnika autorskih prava (dzzitisters, partneri, korisnici...) smatra se kršenjem autorskih prava i podložno je tužbi.\nUkoliko smatrate da je DZZITISTE.RS povredio Vaša autorska prava, slučaj će biti odmah razmotren, a sporni sadržaji biće uklonjeni odmah po eventualnom ustanovljavanju istinitosti sadržaja žalbe.\nDZZITISTE.RS sadrži linkove na web stranice izvan vlastitog portala.\nDZZITISTE.RS linkove objavljuje u dobroj nameri i ne može se smatrati odgovornim za sadržaje izvan portala.\nDZZITISTE.RS štiti privatnost korisnika u najvećoj mogućoj meri.\nDZZITISTE.RS se obavezuje da će u dobroj nameri koristiti podatke dobijene od korisnika tokom korišćenja portala, te da privatne podatke neće distribuirati, niti prodavati trećoj strani, osim uz dozvolu korisnika.\nDZZITISTE.RS može u skladu sa zakonom prikupljati određene podatke o korisnicima dobijene tokom korišćenja portala (isključivo podaci o računaru i podaci o Internet provajderu) ili podatke unešene u postupku registracije. Ove podatke DZZITISTE.RS koristi kako bi imao informacije o korisnicima koji ga koriste, te na taj način poboljšao portal i njegove sadržaje dodatno usmerio i prilagodio publici koja ga posećuje. Na osnovu tih podataka saznajemo koji su sadržaji najpopularniji među kojom publikom.\nDZZITISTE.RS obavezuje se da prikupljene privatne podatke, poput e-mail adrese, imena i prezimena, neće bez dozvole svakog pojedinačnog korisnika prodavati, niti distribuirati, osim demografskih podataka za grupu korisnika bez odavanja privatnih podataka.\nDZZITISTE.RS se obavezuje da će čuvati privatnost korisnika portala, osim u slučaju teškog kršenja pravila DZZITISTE.RS portala ili nezakonitih aktivnosti korisnika.\nDZZITISTE.RS zadržava pravo da bez najave povremeno promeni ili modifikuje pravila. O važnim promenama i dopunama DZZITISTE.RS može obavestiti korisnike putem e-maila ili objavljivanjem na portalu.\nKorišćenjem bilo kog sadržaja na DZZITISTE.RS portalu smatra se da ste upoznati sa najnovijim pravilima.\nCopyright © 2010 - 2011 Dom zdravlja Žitište. Sva prava zadržana.


Poreska uprava počela da radi na utvrđivanju porekla imovine - Sputnjik Srbija\nPoreska uprava počela da radi na utvrđivanju porekla imovine\n19:29 17.03.2021 Preuzmite kraći link\nPoreska uprava je već počela da prikuplja informacije i podatke na osnovu Zakona o poreklu imovine, koji je stupio na snagu 12. marta, izjavio je ministar finansija Siniš Mali.\n„Vrlo brzo očekujemo i konkretne rezultate od rada Poreske uprave“, rekao je Mali gostujući na TV Prva.\nOn je naveo da je Poreska uprava prikuplja razne informacije i podatke od institucija kao što su Narodna banka Srbije, Uprava za sprečavanje pranja novca, kao i Agencija za sprečavanje korupcije.\n„Kad to polako prikupe, onda kreće analiza svih tih podataka. To je signal i simbol odluke Vlade Srbije da idemo u borbu protiv korupcije i sive ekonomije. Svako ko je prekršio zakon, za taj prekršaj će i odgovarati“, poručio je ministar finansija, preneo je Tanjug.\nPodsetimo, po zakonu na udaru će se naći oni u koje se posumnja da za najviše tri godine imaju za 150.000 evra veću imovinu od prijavljenih podataka.\nSiniša Mali, Poreska uprava, poreklo, imovina, Srbija


Sve spremno za početak istraživanja posledica NATO bombardovanja: I Kosovo se mora istražiti - Sputnjik Srbija\n17:53 28.04.2018 Preuzmite kraći link\nKoordinaciono telo i nacionalna laboratorija za naučno istraživanje posledica NATO bombardovanja biće formirani u narednih mesec dana, kaže ministar zaštite životne sredine Goran Trivan i napominje da će država nastojati da istraživanja sprovede i na Kosovu i Metohiji, jer, kako ističe, to ne treba da se tumači kao političko pitanje.\n„Očekujem da ćemo taj administrativni posao završiti za najviše mesec dana i da ćemo formirati Koordinaciono telo, Savet, Upravni odbor i nacionalnu laboratoriju. Nakon toga, ponovo ćemo se sastati i utvrditi načine organizacije i ko će biti članovi tih tela i krenućemo da radimo“, kaže Trivan.\nPrema njegovim rečima, ministarstvo na čijem je čelu izdvojilo je iz budžeta za ovu godinu simboličnih 15 miliona dinara za početak radova, a nakon što budu utvrđeni detaljni planovi i procene o investiranju u istraživanja u narednoj godini, kako kaže, biće izdvojeno mnogo više sredstava.\nMinistar objašnjava da osnivanje nacionalne laboratorije ne podrazumeva formiranje nove naučne ustanove, već koordinaciju svih državnih laboratorija koje su sposobne da sprovedu potrebna istraživanja.\nKako kaže, cela Srbija će biti jedna velika laboratorija, a sve što bude nedostajalo od opreme biće nabavljeno sredstvima iz budžeta triju pomenutih ministarstava.\n„Taj posao će trajati nekoliko godina. Ne treba žuriti, već raditi temeljno, sa odgovarajućom opremom i naučnim metodama, kako bi sve bilo potkrepljeno i teorijom i dokazima sa terena“, navodi Trivan.\n„Neće biti dovoljno da samo mi budemo sigurni šta se dogodilo 1999. godine, već da celom svetu pokažemo do kakvih smo zaključaka došli. Dugujemo i našoj i svetskoj javnosti objašnjenje šta se dogodilo i koje su potencijalne posledice“, kaže Trivan.\n„Nije sve u zemlji, mnogo različitih hemijskih čestica otišlo je u atmosferu i tako su mogle da se prenesu i u okolne zemlje kao što su Grčka, Bugarska, Rumunija“, napominje ministar i podseća da je upravo zato neposredno posle agresije Grčka učestvovala u remedijaciji određenih lokacija u Srbiji koje su gađane tokom bombardovanja.\nTrivan navodi da će Srbija u svojim istraživanjima koristiti i iskustva okolnih zemalja, kao što je Italija.\nUpitan da li će istraživanja biti sprovedena i na teritoriji KiM, ministar ističe da to nije političko pitanje i da osiromašeni uranijum i hemija ne prave razliku među nacijama.\n„Ponekad se zaboravlja da je najveća ’žrtva‘ bombardovanja bio prostor KiM. Na teritorijama koje su bombardovane osiromašenim uranijumom rođena su deca koja nemaju veze sa politikom i sa onim što se tada dogodilo, a mogla bi da budu žrtve svega toga“, upozorava Trivan.\n„Posledice svakako postoje, samo je pitanje kolike su. Pokušaćemo da deo istraživanja obavimo na KiM, jer to nije politika, već utvrđivanje stanja životne sredine“, rekao je ministar.\nNa pitanje šta će država preduzeti ukoliko rezultati budu priznati u svetu, Trivan navodi da će biti preduzeti određeni koraci kako bi se zaštitili građani, ali da je o konkretnim potezima još uvek rano govoriti.\nInicijativa eminentnih naučnika prethodno je dobila podršku predsednika Srbije Aleksandra Vučića.


Beta\t 24. novembra 2015. 12:15\nU parničnom odeljenju Prvog osnovnog suda u Beogradu danas je zbog bolesti sudije za 25. decembar odloženo suđenje po tužbi za naknadu štete koju je protiv osnivača Fonda za humanitarno pravo Nataše Kandić podneo načelnik Generalštaba Vojske Srbije, general Ljubiša Diković.\nNovinarima nije bilo dozvoljeno da udju u sudnicu. Nataša Kandić je to ocenila kao želju da sudjenje ostane daleko od očiju javnosti i da se skrajne priča o ratnim zločinim, a branilac Ljubiše Dikovića, advokat Djuro Čepić rekao je da je i njegov i Dikovićev interes da javnost prisustvuje sudjenju kako bi se čula cela istina.\nDiković, koji se danas nije pojavio u sudnici, tužio je Natašu Kandić u februaru 2013. godine zbog objavljivanja Dosijea “Ljubiša Diković” u kojem se govori da je aktuelni načelnik Generalštaba VS odgovoran za zločine u Glogovcu i Srbici 1999. godine. U to vreme Diković je komandovao 37. brigadom motorizovane pešadije Vojske Jugoslavije.\nNa prethodnom ročištu, održanom 15. septembra, predsednica sudskog veća Gordana Aranđelović odlučila je da javnost bude isključena jer je sudnica mala i nema mesta za novinare.


"Zlatiborcu" odobren izvoz u Rusiju\n► "Zlatiborcu" odobren izvoz u Rusiju\nPodsećamo, Ruska Federacija je 4. juna 2019. godine privremeno suspendovala izvoz mesa i mesnih prerađevina za četiri kompanije iz Republike Srbije, i to: "Zlatiborac", "Carnex", IM "Matijević" i "Big Bull Foods".\nOdmah nakon stupanja na snagu ovih privremenih mera, kompanija Zlatiborac je otpočela sa intenzivnim radom na otklanjanju neusaglašenosti, koje su se odnosile na procedure i normativno-tehničke uslove, a koje je evidentirala Federalna služba za veterinarski i fitosanitarni nadzor Ruske Federacije.\nVeć sredinom juna meseca 2019. godine, kompanija Zlatiborac je dostavila izveštaj o izvršenim korekcijama, čime su ispunjeni dodatno postavljeni zahtevi za izvoz na tržište Evroazijske ekonomske unije. Na osnovu dokumentacije koja je priložena Ministarstvu poljoprivrede, šumarstva i vodoprivrede Republike Srbije, a koju je razmotrila ruska inspekcijska služba, doneta je odluka o ukidanju zabrane izvoza.\nOvom odlukom „Roseljhoznadzora“, kompanija Zlatiborac nesmetano nastavlja sa poslovanjem na tržištu Ruske Federacije, na kome je prisutna od 2012. godine.


Vila Adam 1 - Polihrono apartmani 2018 - Halkidiki letovanje 2018\nVila Adam 1 se nalazi u centralnom,mirnom delu Polihrona,na 70m od plaže,preko puta crkve...\nVila Adam 1 se nalazi u centralnom,mirnom delu Polihrona,na 70m od plaže,preko puta crkve…\nLokacija: Vila Adam 1 se nalazi u centralnom, mirnom delu Polihrona na 70m od plaže, preko puta crkve.\nRaspolaže sa 1/2 i 1/3 apartmanima koji se nalaze u prizemlju kuće i posebno je pogodna za porodice sa malom decom. Apartmani poseduju spavaću sobu sa dva ležaja i odvojen kuhinjski deo sa 1 ležajem. Svi apartmani poseduju kuhinju, twc, terasu, TV i klima uređaj (korišćenje uključeno u cenu).\nGPS KOORDINATE: 40°01'01.0"N 23°31'40.2"E\nVila Adam 1 se nalazi u centralnom,mirnom delu Polihrona,na 70m od plaže,preko puta crkve… Pol